Objavljeni pobednici prvog FinTech Hackathona | Halcom.rs\nProgrameri iz Slovenije i inostranstva su razvijali dodatne funkcionalnosti, nedavno predstavljenog rešenja za brzo i lako plaćanje računa, Hal mBills.\n„Organizujući prvi FinTech Hackathon, želeli smo da povećamo prepoznatljivost na finansijskom i tehničkim poljima, koje su najbrže rastuće industrije na globalnom tržištu. Mlađi i stariji programeri su stimulisani da razviju moderna, inovativna FinTech rešenja“, rekao je Miha Vidmar, direktor razvoja i predsednik FinTech Hackathon odbora.\n„Vizija FinTech Hackathona je da postane najveći i najprepoznatljiviji hackathon u balkanskoj regiji. Činjenica da je ovo bio prvi hackathon održan u Sloveniji, gde širom sveta dolaze važni IT stručnjaci, na dobrom smo putu da se naša vizija ispuni.“\n„Pobeda u takmičenju vrhunskih programera je neprocenjivo iskustvo za nas, dajući nam dodatnu snagu i motivaciju za dalji rad. Ubeđeni smo da je naše rešenje na pravom putu i svakako ćemo nastaviti da razvijamo naše rešenje dalje“, rekao je član pobedničke ekipe Jackathon tima. „Učešće u ovakvom takmičenju u programiranju je pravi način za ambiciozne programere da oforme tim, da razvijaju ideje i prikupe povratne informacije od ljudi koji definišu programske izazove. Dobra ideja, koja rešava konkretne probleme, ima potencijal da ugleda svetlost u poslovnom svetu.“\nSvi članovi pobedničkog tima dobili su Apple sat, letenje u Aerodiumu, kao i Sportina poklon vaučer u iznosu od 200€. Članovi drugo plasiranog tima su dobili, pored Aerodium letenja, Android tab, i tim koji je osvojio treće mesto je dobio prenosni hard disk, bluethoot zvučnike i karte za Atlantis vodeni park. Timski rad je ocenjen od strane tročlane komisije, čiji su članovi bili Miha Vidmar, direktor razvoja u Halcom-u, Nejc Kodrič, izvršni direktor i ko-kreator Bitstamp-a i Primož Bratanič, editor glavnog slovenačkog IT portala Slo-Tech.\nInovativna mobilna aplikacija Hal mBills za brzo i lako plaćanje računa, razvijena od strane Halcom Plačila, prve slovenačke kompanije sa licencom Banke Slovenije za izdavanje elektronskog novca i izrade platnih naloga, dostupna je svuda u Sloveniji. Besplatna mobilna aplikacija, koju možete preuzeti sa Apple Store-a i Google Play-a, omogućava Vam da automatski primate e-račune i da ih plaćate sa nekoliko klikova na ekranu. Računi onih izdavaoca, koji se nemaju Hal mBills sistem, mogu biti plaćeni koristeći Photo Pay funkciju. U kompaniji Halcom Plačila, rešenje će biti unapređeno novim funkcionalnostima prema potrebama korisnika.


Nemanja Radulović umesto Hatje Bunijatišvili na otvaranju Bemusa – Vesti iz srbije i sveta\nHome > Zabava > Nemanja Radulović umesto Hatje Bunijatišvili na otvaranju Bemusa\nNemanja Radulović umesto Hatje Bunijatišvili na otvaranju Bemusa\nOmiljeni violinista će zajedno sa Filharmonijom izvesti Koncert Prokofjeva broj 2, a na programu orkestra su još dela Glinke i Rahmanjinova.\nTako će ovaj neočekivani nastup biti lep uvod za već zakazani koncert Radulovića u koncertnoj sezoni Beogradske filharmonije, planiran za februar naredne godine.\n– Svi planiramo koncerte mesecima unapred, ali nekada se desi nešto u poslednjem trenutku i ne može da se realizuje na način koji smo osmislilli. Bio sam u Beogradu nekoliko dana i danas je trebalo da letim za Pariz. Radovao sam se zbog nastupa Hatje na otvaranju BEMUS-a, umetnice koju mnogo volim, zajedno sa divnim kolegama iz Beogradske filharmonije. Međutim, nakon poziva da ostanem i sviram, morao sam da proverim sa porodicom i menadžerom u vezi sledećeg angažmana koji se uklopio bukvalno u dan. Tako da dragi moji, baš se radujem što ćemo se videti na sutrašnjem neplaniranom nastupu gde ću svirati drugi violinski koncert S. Prokofjeva, ali takođe i u februaru kada ću zajedno sa Beogradskom filharmonijom nastupiti na Kolarcu. Najviše od svega želim da Hatja dođe što pre u Beograd i podeli njenu umetnost sa svima nama – rekao je Nemanja Radulović.\nNišlija ukrao tri lovačke puške i municiju\nTri sestre sa jednim rođendanom zbunile statistiku: Dobili ćerke na isti dan, sa po tri godine razmaka\nPick That Dog Tags Rather Than This Long Trail Dog Id Tags\nJuni 6, 2021 November 9, 2021 09\nOktober 28, 2021 November 5, 2021 010\nVIŠE ZARAZAN, ALI MANJE SMRTONOSAN Šest stvari koje morate da znate o “DELTA PLUS” SOJU! Svi se pitaju kako postojeće vakcine deluju na njega, a evo i odgovora


DKR Centar - Novosti - DKR Centar\nUnapređenje profesionalnih kompetencija kroz besplatne treninge\nFondaciji za inovacije, tehnologiju i transfer znanja – FITT organizuje projekat pod nazivom „Unapređenje profesionalnih kompetencija kroz besplatne treninge“, koji ima za cilj predstavljanje novih tehnologija i pokretanja praktične primjene…\nMladi treba da iskoriste svoje najjače oružje – znanje\nJučer, 16.07.2018. u prostorijama Njemačkog centra za robotiku – DKR, u realizaciji CEE FREIRAUM-a i Fondacije za inovacije, tehnologije i transfer znanja – FITT, održan je 2. Innovation café. To…\n”Njemačka u BiH”\nPredstavništvo njemačke privrede u BiH uz podršku Ambasade Savezne Republike Njemačke u Bosni i Hercegovini (BiH) 12.06.2018. je u Omladinskom centru u Brčkom organizovalo po četvrti put u BiH, a…\nOdržan prvi Innovation Cafe u BiH\nPrvi Innovation Cafe održan je 08.06.2018. u Hotelu Evropa u Sarajevu u organizaciji CEE FREIRAUM-a i FITT-a. Innovation Cafe okupio je veliki broj studenata, investitora i bh.kompanija, inkubatora, hub-ova, univerziteta….\nMemorandum o razumijevanju između Univerziteta u Sarajevu, Fondacije za inovacije, tehnologiju i prenos znanja (FITT) i Poduzetničkog centra Strascheg (SCE), München, Njemačka, potpisan je u petak 8. juna 2018. godine…


Predsednik opštine Ivanjica zajedno sa malinarima dočekao ministra poljoprivrede – Agropress\nPredsednik opštine Ivanjica zajedno sa malinarima dočekao ministra poljoprivrede\nIvanjica – U Ivanjici je sneg napravio dosta problema pre svega poljoprivrednim proizvođačima, a Ministarstvo poljoprivrede, od dana kada je proglašena vanredna situacija u toj opštini ponudilo se da pomogne. U ime opštine Ivanjica hvala, a lokalna samouprava oformiće posebno odeljenje zaduženo za poljoprivredu, rekao je predsednik opštine Ivanjica Zoran Lazović.\n“Time smo stavili do znanja da će to biti jedna od primarnih oblasti kojima će se baviti lokalna samouprava tako da želim da se zahvalim Ministarstvu poljoprivrede na odobrenih 200 tona merkantilnog kukuruza koji će biti podeljen narednih dana kao i gorivo”, dodao je Lazović.\nMalinari sa teritorije opštine Ivanjica pre dve godine pretpeli su štetu od grada od koje se još uvek nisu oporavili. Šteta je procenjena na 660 miliona dinara, a više od 1.300 domaćinstava ostalo je bez roda, ali i bez malinjaka.\nPredsednik udruženja „Vilamet“ Miodrag Bogdanović rekao je da će i ove godine biti problem zato što ima dosta promrzle maline, ali bez obzira na sve, cena ne može biti niža od prošlogodišnje, kada je bila oko 225 dinara.\n“Dodatni problem jeste taj što mi jesmo najveći izvoznici maline, ali smo i najveći uvoznici, to je tragedija, ove godine se desilo da su malinu mešali sa poljskom da bi dobili na procentu rolenda i došlo je do upropašćavanja maline. Kada se malina proglasi strateškim proizvodom i srpskim brendom staviće se priča na temu cene i proizvodnje maline, ali mislim da za malinarstvo idu bolji dani”, kaže Bogdanović.\nmalina zoran lazović Ivanjica ministar poljoprivrede šteta poplave\nTerzić: Uvoz polke upropastio srpske malinare


Štedi gde novac više vredi - Bizlife.rs\n15:34 Beograd, 15/10/2018\nSvi znaju za novembarsku nedelju štednje, ali znate li da ona može trajati čak 76 dana? Za to se, kako je saopšteno, pobrinula Sberbank Srbija, pripremivši jedinstvenu ponudu štednje u evrima koja će trajati od 15. oktobra do kraja 2018. godine, uz nominalnu kamatnu stopu do 1,3 odsto za period oročenja na 15 meseci.\nDirektorka za razvoj proizvoda u odeljenu za poslovanje sa stanovništvom Sberbank u Srbiji Mirjana Đorđević rekla je ta banka prepoznata kao banka koja razume potrebe klijenata i u skladu sa njima kreira proizvode i usluge.\n„Štednim i kreditnim ponudama realizovanim tokom prethodnih godina Sberbank Srbija zadobila je poverenje građana. Svesni da je jedna nedelja prekratak period i da većina građana tako propusti mogućnost da svoj novac pretvori u štednju po povoljnim uslovima, odlučili smo da kreiramo ponudu koja će trajati dovoljno dugo, nuditi povoljne kamatne stope i klijentima pružiti dodatnu vrednost“, kazala je Đorđević.\nKako je objasnila, za sve one koji se do kraja 2018. godine odluče na oročenu štednju, Sberbank Srbija pripremila je poklon u vidu putnog osiguranja, za period od godinu dana, i to za članove uže porodice novog klijenta.\nOno što se svakako ističe u okviru Sberbank ponude jeste i mogućnost štednje u dolarima, i to uz kamatnu stopu od dva odsto, za period oročenja na 24 meseca.\nbanke stednja sberbank


CRNA NAJAVA SZO: Evropi neophodno novo zatvaranje zbog virusa korona | Novosti.RS\nDanas je Poljska odredila crvene zone u kojima će biti zatvorene škole i teretane, uključujući prestonicu Varšavu, a Češka je saopštila da gradi svoju prvu privremenu bolnicu za pacijente zaražene koronavirusom.\nHolandija je juče uvela delimičan četvoronedeljni karantin, a nekim delovima Nemačke orgraničen je rad restorana i barova.\n- Epidemiološka situacija u Evropi je razlog za veliku zabrinutost. Dnevne brojke novozaraženih su u porastu, baš kao i brojke hospitalizovanih - rekao je Hans Kluge, regionalni direktor Svetske zdravstvene organizacije za Evropu.\n- Kovid-19 je sada peti uzročnik smrti u Evropi, dostigli smo broj od 1.000 smrti dnevno - rekao je on i dodao da situacija ipak nije toliko loša koliko je bila u aprilu.\n- Iako beležimo dva do tri puta veći broj slučajeva dnevno u poređenju s vrhuncem epidemije u aprilu, beležimo i pet puta manje smrti - rekao je Kluge.


Vlada ZDK usvojila uredbu o novčanoj egzistencijalnoj naknadi za demobilizirane branioce - Hronika.ba\nPravo na naknadu moći će ostvariti i oko 150 ratnih vojnih invalida sa 50 posto invalidnosti koji ranije nisu ostvarili pravo na penziju.\nVlada Zeničko-dobojskog kantona na današnjoj je vanrednoj sjednici usvojila Uredbu o novčanoj egzistencijalnoj naknadi za demobilizirane branioce, čime je ispunila obavezu u skladu sa Zakonom o dopunskim pravima demobiliziranih boraca i članova njihovih porodica Federacije Bosne i Hercegovine. Zeničko-dobojski je drugi kanton u FBiH koji je donio ovu uredbu, a ranije je to učinio Kanton Goražde.\n-Uredba je usaglašena sa velikim brojem udruženja, sa visokim stepenom usaglašenosti, i iskreno očekujemo da će ova mjera pokazati rezultat posebno u vremenu krize koja je uzrokovana pandemijom koronavirusa. U pravo uvode općine i gradovi, a resorno ministarstvo vrši reviziju i kontrolu, tako da očekujemo da lokalne zajednice brzo završe svoj dio posla i uvedu korisnike u pravo kako bi što prije krenula isplata sredstava po ovoj uredbi, rekao je premijer Mirza Ganić, navodeći da će pravo na egzistencijalnu naknadu moći ostvariti oko 6.000 demobiliziranih branilaca u ovom kantonu.\n-Ranije smo bili predvidjeli oko 4,5 miliona KM za isplatu egzistencijalnih naknada, a rebalansom Budžeta za 2020. godinu sredstva će biti povećana na 5 miliona, kazao je premijer ZDK.\n-Pravo na novčanu naknadu prestaje ispunjenjem dobi od 57 godina života, zasnivanjem radnog odnosa, promjenom prebivališta izvan ZDK, penzionisanjem, prelaskom limita primanja u kućnom domaćinstvu ili smrću, rekao je Čolaković.\nPrethodni članakŠkole nastavljaju konsultativnu nastavu uz primjenu informaciono-komunikacionih tehnologija\nNaredni članakNa području Srednjobosanskog kantona 3.050 osoba u samoizolaciji, za 1.416 istekla mjera samoizolacije


Evropska komisija zabrinuta za opstanak monetarne unije - Klix.ba\nZbog budžetskih deficita\nEvropska komisija zabrinuta za opstanak monetarne unije\n24.1.2010. u 15:55\nEvropska komisija zabrinuta je za opstanak monetarne unije, a stručnjaci strahuju da razlike između pojedinih zemalja koje su uvele euro "slabe povjerenje u zajedničku valutu i ugrožavaju opstanak monetarne unije".\nVelike razlike u konkurentnosti pojedinih članica i neravnoteža koja proističe iz toga "pružaju osnove za ozbiljnu zabrinutost za eurozonu u cjelini", navedeno je u dokumentu Generalne direkcije privreda i finansije koji je pripremljen za ministre finansija eurogrupe, objavio je "Spiegel online".\nVlasti u Briselu posebno zabrinjava situacija u zemljama koje su proteklih godina napravile ogromne budžetske deficite.\nZahvaljujući niskim kamatama, te članice godinama su živjele od kredita. Sada te zemlje - prije svega Španija, Irska i Grčka - ne znaju kako da izađu nakraj s ogromnim manjkom u budžetima.\n"Kombinacija sve manje konkurentnosti i sve većih državnih dugova izaziva uznemirenost", navedeno je u ekspertizi, prenosi Deutsche Welle.\nKao izlaz stručnjaci Evropske unije predlažu sanaciju budžeta i hitne reforme. Visina zarada mora se dovesti u sklad sa smanjenom produktivnošću i manjom konkurentnošću, što bi značilo da zaposleni moraju da se pomire s manjim plaćama.\nU dokumentu se upozorava i da se zbog mjera štednje i reformi mora računati i na značajan porast nezaposlenosti.\nStručnjaci Komisije, na neki način, predlažu strategiju zahvaljujući kojoj je proteklih godina Njemačka podstakla privredni rast.\nMeđutim, i od Njemačke, i drugih relativno uspješnih zemalja kao što su Holandija i Austrija zahtijeva se da podstaknu potražnju na domaćim tržištima. U tom cilju Brisel predlaže veću konkurenciju u sektoru usluga, poreske reforme i bolju kreditnu politiku.\nStručnjaci također upozoravaju da se sve mjere moraju preduzeti što prije jer što se više bude kasnilo bit će veća socijalna cijena.\nPrema mišljenju stručnjaka Evropske komisije članice eurozone nemaju alternativu jer su, kako se zaključuje u njihovoj analizi, "reforme od životnog značaja za dugoročno funkcioniranje monetarne unije".


Demokrate podigle dve optužbe za opoziv Trampa | Insajder\nDemokrate su u Kongresu SAD danas objavile dve optužbe u proceduri opoziva američkog predsednika Donalda Trampa - zloupotrebu vlasti i opstrukciju rada Kongresa.\nUkoliko ove optužbe budu usvojene na plenarnoj sednici koja će verovatno biti održana iduće nedelje, Donald Tramp će postati treći predsednik u istoriji koga je američki kongres optužio u procesu opoziva.\nTramp verovatno i posle tog izglasavanja u Predstavničkom domu neće biti opozvan pošto je gornji dom američkog Kongresa - Senat, zadužen za suđenje, pod kontrolom republikanaca koji ga u velikoj meri podržavaju.\n“Danas u ime Ustava i naše zemlje Pravosudni odbor Predstavničkog doma uvodi dve tačke optužnice protiv predsednika SAD Donalda Trampa za velike zločine i prestupe. On ugrožava demokratiju, ugrožava našu nacionalnu bezbednost. Naši predstojeći izbori su ugroženi. Zato moramo da delujemo sada”, rekao je šef tog odbora Džeri Nedler, navodeći optužbe o zloupotrebi vlasti i opstrukciji rada Kongresa.\nPredsednik Odbora za obaveštajna pitanja Adam Šif, koji je više od dva meseca vodio istragu o ukrajinskom slučaju, rekao je da su danas tu zato što predsednikova zloupotreba vlasti ne ostavlja nikakvu drugu alternativu.\nDonald Tramp je ponovio da ništa nezakonito nije radio i osudio “maskaradu” koju prave demokrate, jer su prema njemu nesposobni da ga pobede na izborima.\nTramp je uoči objave optužbi napisao u Tviter poruci da bi opoziv predsednika sa učinkom kakav on ima bilo “jednostavna politička ludost”.\nDemokrate su pre šest dana objavile su izveštaj u kojem su navele da je Tramp tražio strano mešanje u američke izbore da bi poboljšao svoje šanse za reizbor, da je podrio nacionalnu bezbednost i naložio kampanju bez presedana za opstrukciju Kongresa, prenosi Glas Amerike.


MINISTAR PETROVIĆ POSETIO SJENICU I OKOLINU | Agroservis\n> MINISTAR PETROVIĆ POSETIO SJENICU I OKOLINU\nMinistar poljoprivrede i trgovine Dušan Petrović istakao je da će Vlada Srbije učiniti sve što je u njenoj moći da pomogne nedovoljno razvijenim opštinama i gradovima u Srbiji i podsetio da poljoprivrednici sa teritorija tih opština za dobijanje svih vrsta subvencija u agraru imaju značajnu olakšicu jer ne moraju imati uplaćene doprinose za penzijsko osiguranje kao žitelji razvijenijih opština.\nPetrović je najavio da će do kraja oktobra svaki nezaposleni agronom u Srbiji imati priliku da sklopi ugovor sa državom i postane savetodavac, napominjući da će agronomi davati poljoprivrednicima savete i instrukcije o tome koje ratarske kulture treba poljoprivrednici da seju i uzgojom koje stoke treba da se bave u zavisnosti od dela zemlje u kojem žive kako bi postigli što veću efikasnost proizvodnje i povećali zaradu.\nTakođe, Petrović je rekao da je u Srbiji trenutno nezaposleno 1.996 agronoma što je nedopustivo s obzirom da se u našoj zemlji poljopivredom bavi dva miliona ljudi, a od agrara živi 700.000 porodica.\nMinistar je ukazao da se najozbiljniji problemi u poljoprivredi odnose na nedovoljno znanje proizvođača i nedostatak gotovog novca, kao i to što nemamo dobre tehnologije i da moraju biti unapređeni postupci i procedure. Petrović je naveo da povećanje mlečnosti krava u Srbiji za jedan litar dnevno znači povećanje bruto društvenog proizvoda za 50 miliona evra, a povećanje prosečnog prinosa pšenica za jednu tonu, značilo bi povećanje bruto društvenog proizvoda za 100 do 120 miliona evra. On je napomenuo i da je važno povećati površine pod sistemima za navodnjavanje sa trenutno 100.000 hektara na milion hektara.\nNakon otvaranja centra ministar Petrović prisustvovao je otvaranju mlekare „Lav“ u Sjenici i posetio gazdinstvo Beganović u selu Breza, kao i gazdinstvo Grbović u selu Štavalj, koji su korisnici subvencionisanih kredita za razvoj stočarstva, a novac su iskoristili za povećanje stočarske proizvodnje.


SAD se povlače iz Uneska | Istinomer vesti\nSAD se povlače iz Uneska pošto smatraju da je ta organizacije antiizraelska i zbog potrebe za njenom “temeljnom reformom”, saopštio je juče Stejt department, koji je o toj odluci obavestio direktorku organizacije Irinu Bokovu.\nKako se ističe, SAD žele da imaju status “stalnog posmatrača”, a povlačenje će stupiti na snagu 31. decembra 2018. Inače, SAD su suspendovale finansiranje Uneska 2011. zbog glasanja da Palestina bude članica i sada duguju oko 550 miliona dolara u zaostalim isplatama. Zvaničnici SAD su rekli da je državni sekretar Reks Tilerson doneo odluku i da o tome nije razgovarano s drugim državama. Zvaničnik, koji je tražio da ne bude imenovan, rekao je da su SAD posebno ljute na Unesko zbog rezolucija u kojima se negiraju jevrejske veze sa svetim mestima i spominjanje Izraela kao okupacione sile. Takođe i premijer Izraela Benjamin Netanjahu sinoć je dao instrukcije Ministarstvu spoljnih poslova da pripremi povlačenje Izraela iz Uneska. Netanjahu je pozdravio odluku predsednika SAD Donalda Trampa o povlačenju: “To je hrabra i moralna odluka, jer je Unesko postao teatar apsurda. Umesto da čuva istoriju ona je iskrivljuje”.\nPrethodno je direktorka Uneska Irina Bokova izrazila “duboko žaljenje” zbog odluke američke vlade, navodeći da je odlazak SAD gubitak za “porodicu Ujedinjenih nacija” i multilateralizam. Ona je rekla da su SAD i Unesko značajni jedno za drugo više nego ikada pre zato što “porast ekstremizma i terorizma traži dugoročne odgovore za mir i bezbednost”. Bokova je naglasila da Unesko podržava obrazovanje o holokaustu, kao i da obučava nastavnike za borbu protiv antisemitizma. Dodala je da SAD i Unesko imaju dugotrajnu saradnju i navela da je i Statua slobode među mestima na listi Svetske baštine koje štiti ta agencija.\nMinistri se odrekli i svoje slobode, pa zašto bi ih zanimala novinarskaSve više dokaza o mučenjima privedenih u Turskoj


TEŠANOVIĆ: Vanredno stanje ne ugrožava vitalni nacionalni interes - Opcija\nTEŠANOVIĆ: Vanredno stanje ne ugrožava vitalni nacionalni interes\nPredsjedavajući Vijeća naroda Republike Srpske Nada Tešanović izjavila je danas Srni da proglašenjem vanrednog stanja nije ugrožen vitalni nacionalni interes nijednog od konstitutivnih naroda u Srpskoj, pa ni Bošnjačkog.\n“Priča Bošnjaka o ugrožavanju vitalnog nacionalnog interesa je klasično politikantstvo. Kako može biti ugrožen vitalni nacionalni interes u vremenu kada se svi borimo protiv virusa korona?”, upitala je Tešanovićeva.\nOna je podsjetila da su Bošnjaci nezadovoljni jer Narodna skupština nije usvojila zaključke koji su predložili.\nTešanovićeva kaže da se može očekivati da Klub Bošnjaka u Vijeću naroda u subotu, 4. aprila, podnese zahtjev za zaštitu vitalnog nacionalnog interesa, odnosno sedam dana od usvajanja odluke u Narodnoj skupštini o proglašenju vanrednog stanja u Srpskoj.\n“Oni imaju rok od sedam dana da urade ovo, nakon čega slijede predviđene aktivnosti Vijeća naroda. Međutim, problem je hoćemo li u Vijeću naroda imati kvorum zbog sadašnje situacije. Sve ćemo konkretnije znati u subotu, 4. aprila, kada bi trebalo da se sastane Predsjedništvo Vijeća naroda”, rekla je Tešanovićeva.\nKlub Bošnjaka u Vijeću naroda Republike Srpske najavio je da će pokrenuti proceduru za zaštitu vitalnog nacionalnog interesa na odluku Narodne skupštine o proglašenju vanrednog stanja u Srpskoj.


Marera Properties Pocinje rekonstrukcija Beogradjanke\nBeograd, 24. novembar 2020. – Kompanija Marera Properties otpočela je rekonstrukciju Palate Beograd, čuvene Beograđanke, u čiju će adaptaciju biti investirano preko 8 miliona evra. Planirani radovi odnose se na uređenje prostora od 5. do 23. sprata zgrade koju je kompanija nedavno kupila od grada Beograda, u postupku javnog nadmetanja. Rekonstrukcija će se odvijati po fazama, dok je završetak radova planiran za sam kraj 2021. godine, kada će Beograđanka domaćem tržištu ponuditi mogućnost zakupa kancelarijskih prostora najvišeg kvaliteta, u skladu sa svetskim standardima i aktuelnim trendovima. Ceo proces adaptacije organizovan je tako da se sva dešavanja u okolini nesmetano odvijaju, uključujući i uobičajeno funkcionisanje saobraćaja.\n„Ceo projekat rekonstrukcije zgrade Beograđanke vodimo imajući na umu interese naših sugrađana. Ponosni smo na arhitektonski dizajn koji će istaći univerzalnost i svevremenost starog rešenja arhitekte Branka Pešića, i to kroz modernu obradu, najkvalitetnije materijale i novu energiju prostornog koncepta. U okviru projekta biće postavljene tzv. zelene oaze na terasama u okviru petog i šestog sprata, što predstavlja inovaciju na domaćem tržištu komercijalnih nekretnina. Osim izuzetno atraktivnog izgleda i dodatne vrednosti za zakupce, zelene oaze su istovremeno dokaz naše posvećenosti održivim i ekološkim projektima. Istakla bih da na tržištu uveliko vlada interesovanje za kancelarijski prostor u okviru ovog projekta, kako među postojećim tako i kod novih, potencijalnih zakupaca. U ovoj fazi radova, već je izdato preko 60 odsto prostora“ – izjavila je Milana Srećkov, direktorka kompanije Marera Properties.\nUnutar Beograđanke, Marera Properties će kreirati potpuno nov prostor, savremenog i funkcionalnog dizajna. Ono po čemu se portfolio kancelarijskog prostora ove kompanije izdvaja na tržištu jeste maksimalna fleksibilnost prema potrebama zakupaca.


KAKVA BRUKA: Iako Se Pravi Najpametniji, Vučić Ispao Glup Kao Nikad Do Sad\nU momentu smrti Vladimira Cvijana, bivšeg istaknutog člana vladajuće Srpske napredne stranke, Veljko Belivuk, vođa beogradskog ogranka “kavačkog klana” nije bio u kućnom zatvoru, kako je rekao predsednik Srbije Aleksandar Vučić, već u pritvorskoj ćeliji Centralnog zatvora u Bačvanskoj ulici!\nPredsednik Vučić je u po ko zna kom gostovanju u “Ćirilici” na TV Hepi otkrio da su se u javnosti “pojavile tvrdnje da je Cvijana ubio Veljko Belivuk i da je bio prisutan Danilo Vučić”, i dodao da “svi znaju da Cvijana niko nije ubio” i da je “Velja Nevolja baš u tom trenutku bio u kućnom pritvoru”. Kako je najbolji student Pravnog fakulteta pomešao kućni zatvor i pritvorsku ćeliju ili su se pojedine krivično-zavodske mere mnogo promenile u poslednjih četvrt veka, od kako je diplomirao, ostaje da se nagađa.\nOno u čemu predsednik nije pogrešio je da u momentu smrti Vladimira Cvijana, u januaru 2018. godine, Belivuk nije bio na slobodi, ali ne u kućnom zatvoru već u pritvoru, tačnije u Centralnom zatvoru. U to vreme skoro godinu dana bio je u pritvoru, nakon što je početkom febuara 2017. uhapšen zbog sumnje da je ubio Vlastimira Miloševića, da bi kasnije, na volšeban način, on optužen ne za likvidaciju, već za pomaganje u zločinu, za šta je kasnije i pravosnažno oslobođen. Iz pritvora je pušten u maju 2018, posle prvostepene, oslobađajuće presude za taj zločin.\nA da li je Vučić “pomešao” to što je Belivuk, pre zločina na šinama u centru Beograda, trebalo da bude u kućnom zatvoru, i to godinu dana jer je pretukao obezbeđenje bivšeg direktora Partizana Miloša Vazure, krajem aprila 2016. ispred stadiona crno-belih.\nU ovom momentu ostaje samo da se pretpostavlja šta bi bilo sa Vlastimirom Miloševićem da nije bilo odlaganja izvršenja kazne. Tu kaznu je, napominjemo, odslužio, i to ne celu već samo osam meseci, tek nakon što je pušten iz CZ-a. A i tokom kućnog zatvora imao je sve benefite koji obični smrtnici mogu da sanjaju, izlazio je kada god je hteo i čak, sa falsifikovanim pasošem, odlazio u spa-centar u Segedinu, kako su, posle njegovog hapšenja pre nepuna dva meseca, pisali provladini mediji.\nPrethodni tekstVELIKI RAT U VLASTI: Vučić preti saradnicima, stranci uništavaju SNS zbog ovoga\nSledeći tekstSTEFANOVIĆ NAPAO VUČIĆA: Dugo čekao momenat, bukti rat U SNS


Albanija: Na parlamentarnim izborima vodi Socijalistička partija Edija Rame | TRT Bosanski\n28.04.2021 ~ 02.05.2021\nNa drugom mjestu je koalicija koju predvodi najveća opoziciona stranka, Demokratska partija Albanije Lulzima Bashe sa 39,40 posto glasova ili 59 poslaničkih mjesta.\nNa terećem mjestu je Socijalistički pokret za integraciju, liderke Monike Kryemadhi, sa 6,86 posto glasova ili obezbjeđena četiri poslanika. Socijalistički pokret za integraciju je pred ove izbore sklopio sporazum sa Demokratskom partijom o zajedničkoj vladavini nakon izbora.\nSocijaldemokratska partija je osvojila 2,24 odsto glasova, čime je obezbjedila tri od 140 poslaničkih mjesta u Skupštini Albanije.\nNa izborima 25. aprila takmičilo se 12 političkih subjekata, dvije koalicije i deset partija, te nekoliko nezavisnih kandidata u 12 izbornih jedinica koje odgovaraju okruzima u zemlji.


Prodaja naftnog giganta: Britanska premijerka u Saudijskoj Arabiji predstavila prednosti Londonske berze | Gde Investirati\nSaudijska Arabija planira da s manje od pet odsto najveće svetske kompanije za proizvodnju nafte izađe na saudijsku i jednu berzu u svetu, verovatno do sledeće godine, što bi trebalo da bude najveći IPO u istoriji.\nMej je predstavila prednosti poslovanja u Velikoj Britaniji na sastanku s predsednikom Aramcoa i saudijskim ministrom za naftu Halidom al-Falihom, drugog dana boravka u Saudijskoj Arabiji, saopštio je njen kabinet.\nOna se danas sastala i s kraljem Salmanom s kojim je razgovarala o humanitarnoj krizi u susednom Jemenu gde Saudijska Arabija predvodi medjunarodnu koaliciju u borbi protiv šiitskih pobunjenika i pristalica bivšeg jemenskog predsednika Alija Abdulaha Saleha.\nSaudi Aramco – logo\nDa li Aramco vredi 2.000 milijardi dolara\nPrema tvrdnjama vlade u Rijadu, “Saudi Aramco” vredi 2 biliona dolara (2.000 milijardi dolara), a inicijalna ponuda pet odsto akcija mogla bi da donese zaradu od 200 milijardi dolara. Bio bi to najveći izlazak na berzu u istoriji koji bi nadmašio inicijalnu ponudu (IPO) kineske kompanije “Alibaba” 2014. godine.\nPostavlja se pitanje da li kompanija zaista vredi toliko, piše američka agencija Bloomberg . Prva procena je zasnovana na dokazanim naftnim rezervama Saudijske Arabije, koje iznose 261 milijardi barela. Kada se to pomnoži sa cenom od 8 dolara po barelu, ispada da samo rezerve vrede 2,088 biliona dolara. Kada je saudijski prestolonaslednik Muhamed bin Salman napravio originalnu procenu, ona je izazvala izvesnu sumnju: kako neka kompanija može da ima tako astronomsku vrednost?\nAnalitičari kompanije “Wood Mackenzie Ltd” došli su do potpuno drugačije (i znatno niže) vrednosti. Oni procenjuju vrednost kompanije na oko 400 milijardi dolara, što je za 80 odsto manje u odnosu na procenu saudijske vlade. Pritom su se rukovodili potražnjom u budućnosti i očekivanom prosečnom cenom nafte, kao i činjenicom da “Saudi Aramko” ima status državnog preduzeća.\n“Wood Mackenzie Ltd” ne dovodi u pitanje rezerve od 261 milijarde barela nafte, jer su taj podatak potvrdili nezavisni izvori. Stvari se, međutim, komplikuju kada je u pitanju upravljanje kompanijom i njeno oporezivanje.\nPoznato je da kompanija, koja čini kamen temeljac saudijske ekonomije i oslonac državnih finansija, plaća tantijeme u iznosu od 20 odsto i porez na prihod od 85 odsto za potrebe finansiranja saudijske vlade i izdržavanje 15.000 članova saudijske kraljevske porodice. Poreske obaveze takvih razmera mogle bi bitno da utiču na profitabilnost kompanije, smatra “Wood Mackenzie Ltd”.\nOsim toga, investitori traže popust za investiranje u državne kompanije. “Bloomberg” navodi da bi Saudijska Arabija, iako je relativno stabilna u odnosu na druge zemlje na Bliskom istoku, mogla da se suoči s problemima i nestabilnošću sa kojima se uglavnom bore druge države bogate resursima sa velikim državnim energetskim kompanijama. Izvodljivost dugoročnog ekonomskog plana zemlje Vision 2030, koji polazi od velike promene u Saudijskoj ekonomiji i udaljavanje od nafte i gasa, pod znakom je pitanja.\nNeki komentatori su nezvanično rekli za “Bloomberg” da se prava vrednost kompanije kreće između 500 milijardi dolara i jedan bilion dolara.\nPrevious Najbolje poljoprivredno zemljište u Istočnoj Evropi u rukama špekulanata?\nNext Ana Brnabić: Novi sistem platnih razreda od 2018.\nTags IPOLondonska berzaSaudi AramcoTheresa May\nCategory BerzaKompanijeSvetske berzeTema dana


Alarmantno: Islamisti se vraćaju u Evropu preko Balkana\nM. K. 19. marta 2017. 22:05\nGubitak teritorije sa kojim se suočava Islamska država vraća borce iz inostranstva koji su se ratovali za nju natrag u Evropu i sve je više signala koji ukazuju da se ostaci snaga islamista kreću preko Balkana, piše rimska „Republika“.\nList je već prenosio upozorenja italijanskih obaveštaca o Balkanu kao o opasnosti koja je „pred vratima“.\nNavodi se da su u Rimu pojačane mere bezbednosti u susret proslavi 60. godišnjice Evropskog sporazuma, na kojoj će se narednog vikenda u italijanskoj prestonici okupiti šefovi država članica EU.\nNavodi se da su od prošlog leta značajno smanjeni odlasci džihadista ka Bliskom istoku, pošto je granica sa Turskom zatvorena, pa je kalifat pozvao pristalice da ostanu gde su i „seju smrt na Zapadu“.\n„Umesto toga, sve je više signala da ostaci snaga (islamista) koji iz Iraka i Sirije pokušavaju da se vrate u Evropu, krećući se balkanskim stazama gde mogu da računaju na podršku, staru i novu“, navodi italijanski dnevnik u današnjem tekstu.\n„Republika“ je u članku objavljenom pre tri nedelje pisala o upozorenju iznetom u izveštaju koji su Vladi Italije tada predstavili premijer Paolo Đentiloni i šef italijanskih obaveštajaca Alesandro Pansa, a u kojem je navedeno da Balkan islamistima „nastavlja da bude neka vrsta centra za regrutovanje boraca i utočište onim borcima koji se vraćaju sa poprišta bliskoistočnih kriza“.


Šta znači sanjati Rat - Najbolji sanovnik i tumačenja snova\nKao što i u realnosti rat označava nasilje, agresiju i nesreću u svakom smislu, tako i snovi o ovakvom događaju obično ne predskazuju ništa dobro. Šta znači sanjati rat? Da bi se značenje sna, međutim, pravilno protumačilo, pre svega je važno da li snevač aktivno učestvuje u ratu ili je samo pasivni posmatrač ratnog sukoba.\nAko sanjate da učestvujete u ratu to najčešće znači da nastojite da potisnete neki unutrašnji bes i agresiju. U vašem životu verovatno postoje osobe ili situacije koje duboko remete vaš mir i ravnotežu, te je neophodno da što pre postanete svesni toga i preduzmete odgovarajuće korake koji će vas odvesti ka rešenju. Sanjati rat , takođe, može predskazati i nastupajuću figurativnu borbu na raznim životnim poljima, a prema nekim tumačenjima ovakav san nagoveštava da ćete u skorije vreme dobiti neke vesti iz daleka.\nU slučaju da, međutim, samo posmatrate rat, a u tom sukobu niste aktivni učesnik, znajte da ste zbog nečega veoma nesigurni, a moguće je i da se osećate odbačenim ili usamljenim. Proganja vas stalni strah od neuspeha i zbog toga se ne usuđujete da preduzmete neku inicijativu i probleme rešite na svoj način. Posmatranje rata u snu, takođe, može da najavi i neki lep poklon koji ćete na javi u skorije vreme dobiti od voljene osobe.\nUkoliko sanjate da ste poginuli u ratu znači da još uvek niste prevazišli neke traume i teška iskustva iz prošlosti, koja i te kako utiču na vaš sadašnji život i onemogućuju vas da nastavite dalje.\nOsobe koje sanjaju da su pozvane u rat najverovatnije ne posvećuju dovoljno vremena svojoj porodici i ne poklanjaju im pažnju koju zaslužuju.\nAko sanjate da se spremate za rat, znajte da ćete se uskoro zbog nečega jako uplašiti, a san o ratu između dve zemlje nagoveštava velike promene koje će se u bliskoj budućnosti dogoditi u vašoj državi.\n← Tuču ili borbu\nDa ste sami →


Izvor: VOA, 14.Jun.2018, 17:42\nKomitet za zaštitu novinara (CPJ) pozvao je vlasti u Vojvodini da preduzmu sve neophodne mere da pronađu Stefana Cvetkovića, uglednog novinara koji je nestao prošle noći. "Veoma smo zabrinuti za Stefana Cvetkovića i smatramo da su srpske vlasti odgovorne za njegov bezbedan povratak kući", izjavio je predstavnik Komiteta za zaštitu novinara u EU Tom Gibson u Briselu. Reporteri bez granica pozvali su vlasti u Srbiji i na Kosovu da rasvetle nestanak novinara Cvetkovića. "Stojimo uz novinare Srbije u ovom teškom trenutku i pozivamo vlasti Srbije i Kosova da učine sve što mogu da rasvetle zabrinjavajući nestanak Stefana Cvetkovića što pre", saopštila je Paulina Ades-Mevel, šefica deska za Evropsku uniju i Balkan u Reporterima bez granica. Ilir Gaši, programski direktor Fondacije Slavko Ćuruvija i član radne grupe za bezbednost novinara u Srbiji izjavio je da je zabrinut zbog Cvetkovićevog nestanka. On je rekao da se čini da je u toku obimna policijska akcija i da se nada da je Cvetković živ i zdrav, ali je ukazao da se bezbednosna situacija srpskih novinara u poslednje vreme pogoršala a da ubistva Slavka Ćuruvije, Milana Pantića i Dade Vujasinović još nisu razrešena. Nestao novinar Stefan Cvetković, potraga bez rezultata Novinar Stefan Cvetković iz Bele Crkve, koji je istraživao brojne afere, a između ostalog i ubistvo lidera Srba sa severa Kosova Olivera Ivanovića, nestao tokom noći između srede i četvrtka. Automobil koji je koristio pronađen je otvorenih vrata i upaljenih svetala. Policija je započela intenzivnu potragu. Prema pisanju medija, očevici su ispričali da je pored vozila, koji je vlasništvo Stefanovog oca i koji je Stefan koristio, pronađen ručni sat novinara sa pokidanim kaišem. Mediji prenose i da su novinari agencije Beta pokušali da stupe u kontakt sa Cvetkovićem, ali su mu svi poznati mobilni telefoni bili isključeni. MUP je saopštio u četvrtak ujutro da je policijskoj stanici Bela Crkva prethodne noći prijavljeno da se u Beogradskoj ulici u Beloj Crkvi nalazi parkirano putničko vozilo marke folskvagen "polo", na kome su otvorena vozačeva vrata i upaljena svetla. O ovom događaju odmah je obavešteno nadležno tužilaštvo, a policija je istog trenutka raspisala potragu sa Stefanom Cvetkovićem i za njim se intenzivno traga, saopštio je MUP. U Belu Crkvu je iz Beograda upućeno više desetina pripadnika Žandarmerije, ronioci zbog pretrage jezera i kanala Dunav-Tisa-Dunav, kao i pripadnici kriminalističke policije, saopštio je MUP. Poslati su i vodiči službenih pasa, a angažovana su i dva policijska helikoptera koji nadleću i pretražuju teren u okolini Bele Crkve. Reagovao je i predsednik Srbije, Aleksandar Vučić, koji je u Kruševcu rekao da policija intenzivno radi na rasvetljavanju slučaja. "Svakih 15 minuta me Gašić i Stefanović obaveštavaju. Rekao bih da su svi resursi na raspolaganju policiji i BIA-i u Beloj Crkvi. Nadam se da će uspeti da reše taj slučaj. Više detalja o ovom slučaju ne mogu da iznosim", rekao je Vučić. Cvetković je tokom proteklih godina više puta rekao da mu je prećeno - 2013. godine je izjavio da su njega i njegovog sina presreli nepoznati muškarci, koji su vitlali oružjem i zapretili mu da će se njegovom sinu nešto dogoditi ukoiliko ne zaćuti. Tada je rekao da pretpostavlja da je pretnja stigla zato što je istraživao slučaj nezakonite nabavke lekova, podsećaju mediji. Pretnje su nastavljene i 2015. kada je Cvetković pisao o zloupotrebama u Fondu za kapitalne investicije Vojvodine. Dve godine kasnije se sukobio sa lokalnim čelnicima vladajuće SNS koji su ga tužili za iznošenje laži i neistina, pa ga je po toj tužbi sud i osudio. Međutim, mesec dana kasnije, drugi sud je tu presudu poništio, a Cvetković je rekao da će, ako se tvrdnje SNS dokažu, "tužiti sam sebe". Poslednji put u javnosti je pominjan kada je 19. maja ove godine ispričao medijima da je bio šest sati zadržava u Jarinju, na administrativnom prelazu između Sribije i Kosova, i da je nakon toga od kosovske policije dobio dokument kojim se potvrđuje da je to bilo po nalogu specijalnog tužioca koji vodi istragu o ubistvu kosovskog političara Olivera Ivanovića. Cvetković je tada ispričao da je na Kosovo išao novinarskim poslom, jer, kako je rekao, radi na istraživanju ubistva Olivera Ivanovića. "Nisu imali drugi način da dodju do mene, pošto su primetili da sam došao u kontakt sa nekim ljudima koji su im interesantni za istragu", rekao je Cvetković Beti nakon što je pušten. On je u februaru mesecu u Beogradu održao konferenciju za novinare pod nazivom "Koliko košta likvidacija na severu Kosova", kada je pokazao i fotografije osoba koje su navodno bile umešane u likvidaciju Olivera Ivanovića i izneo tvrdnje da je taj atentat plaćen 40.000 evra.\nNovinar Stefan Cvetković nestao je u noći između srede i četvrtka...Desetine policajaca i pripadnika žandarmerije, forenzičke ekipe, ronioci i službeni psi poslati su u Belu Crkvu u sklopu potrage za nestalim novinarom Stefanom Cvetkovićem...Novinar BBC-ja Stefan Veselinović sa lica mesta javlja...


Tri maske nisu nabavili,a sad se bave virusnim profiterstvom\nApril 07, 2020 14:13\nOni koji ništa nisu uradili da pomognu u borbi protiv korone i "nisu tri maske obezbedili", sada kritikuju onoga ko obezbeđuje toliku medicinsku zaštitnu opremu, ocenjuje potpredsednik vlade Rasim Ljajić, povodom navoda da je boravak predsednika Aleksandra Vučića u Novom Pazaru bio deo političke kampanje.\n"Oni koji kritikuju taj potez predsednika očito se bave ''virusnim profiterstvom''", kaže Ljajić za Танјуг.\n“Na sve to, na taj krajnje korektan, dobronameran i koristan čin za građane Novog Pazara usledile su poruke koje su uvod u kampanju za predstojeće izbore. Onaj ko kritikuje da je to kampanja, zapravo sam sprovodi kampanju, i to sa pozicije pomoćnika gradonačelnika, koji prima platu u toj opštini, kritikuje onog ko donosi pomoć”, rekao je Ljajić za Танјуг.\n“Do juče smo bili na tapetu što nema respiratora, a sada kada su respiratori došli, onda je to problem. Nisu u pitanju ni respiratori, ni briga za ljude, veh borba za politčke poene”, rekao je Ljajić.


MARINKOVIĆ: MJERE VEĆ DAJU REZULTATE | SRNA\nMARINKOVIĆ: MJERE VEĆ DAJU REZULTATE\nBANjALUKA, 11. SEPTEMBRA /SRNA/ - Profesor Prirodno-matematičkog fakulteta Univerziteta u Banjaluci Draško Marinković izjavio je da je u 2018. u odnosu na 2017. u Srpskoj rođeno 230 djece više, te naglasio da je to plod onog što je ranije ulagano i posljedica onog što se sprovodi kada je riječ o mjerama populacione politike posljednjih 10 godina.\nMarinković je nakon sastanka, na kojem je predstavljena naučnoistraživačka studija "Demografski razvoj i populaciona politika Republike Srpske - analiza stanja i prijedlog mjera", rekao novinarima da je nakon tri mjeseca analize stanja i prijedloga nekih mjera uočeno da postoje pozitivne tendencije i da u posljednjih osam godina postoji konstantnost rađanja u Srpskoj.\nOn je zahvalio predsjedniku Srpske Željki Cvijanović što je pokrenula projekat demografske obnove.\nMarinković je dodao i da prisustvo predsjednika Vlade Srpske Radovana Viškovića i srpskog člana Predsjedništva BiH Milorada Dodika sastanku ukazuje da je, kako je naglasio, dogovoreno konkretno da će se raditi na realizaciji nekih mjera koje su i predočene.\n"Naravno da sada možemo govoriti o tome da inoviramo i neke mjere unaprijedimo i prilika je da promocijom ovakvih prijedloga mjera konkretno Vlada Srpske sačini operativni, odnosno akcioni plan da realizuje neke od tih mjera", rekao je Marinković, koji je profesor na katedri za društvenu geografiju i demografiju.\nPrema njegovim riječima, suština prijedloga svodila se na to da se analizira nedovoljno rađanje i da aktivnosti budu usmjerene na zaustavljanje nepovoljnih demografskih komponenti i da se unaprijede uslovi za veći broj rođenih.\n"Međutim, analizirajući kompletnu dokumentaciju, dostupne izvore podataka, dali smo konkretan prijedlog u pogledu migracija stanovništva i u pogledu trećeg problema, koji je izražen, osim migracija i nedovoljnog rađanja, a to je starenje stanovništva", naveo je on.\nMarinković je zahvalio članovima Ekspertskog tima i stručnjacima iz Srbije, kolegama iz Srpske, te kolegama iz Analitičke jedinice Centra za demografska istraživanja koji je bio nosilac ovog projekta i koji je obavio nekoliko anketnih istraživanja.\n"Prije svega, anketirane su porodilje na uzorku od 600 porodilja u Univerzitetskom kliničkom centru u Banjaluci i Savjetovalištu za majku i dijete u Banjaluci i više od 1.000 žena do 50 godina starosti", pojasnio je on.\nMarinković je dodao da su anketirani i potencijalni migranti ispred Konzulata Slovenije u Banjaluci, a u toku je analiza ankete koja je sprovedena u svjetovatilištima gdje su učitelji i vjeroučitelji organizovali savjetovališta krajem avgusta u svim školama u Srpskoj.\n"Sve što je proizašlo u Studiji, proizašlo je na osnovu konkretnih istraživanja, rada na terenu, dosadašnjih aktivnosti i mjera i proizaći će kompletna analiza koja će biti preporuka Vladi Srpske kako da se kreću određene mjere i aktivnosti", naveo je Marinković.\nOn smatra da treba izraziti optimizam, da se popravi populaciona klima, čemu mogu doprinijeti i mediji.\n"Žene koje smo anketirali, njih 2.000, imaju koeficijent reprodukcije 1,6, a taj koeficijent je u Srpskoj 1,3. Sve ove žene imaju želju da rode dvoje, odnosno troje djece, odnosno 2,8 djece u prosjeku, što je evidentan prostor za mjere populacione politike", naveo je Marinković.\nOdgovarajući na pitanje da li je vidljiv efekat mjere populacione politike koju je uvela Vlada Srpske, a odnosi se na dodatak nezaposlenim porodiljama od 405 KM, on je rekao da jeste i da je već dala rezultat, naglasivši da je podsticajna i stimulativna i može se dograđivati.\nNaučnoistraživačku studiju "Demografski razvoj i populaciona politika Republike Srpske - analiza stanja i prijedlog mjera", na inicijativu predsjednika Republike Srpske Željke Cvijanović, izradio je Ekspertski tim kojim je rukovodio Marinković.\nSastanku su, osim Cvijanovićeve, prisustvovali srpski član Predsjedništva BiH Milorad Dodik, predsjednik Vlade Srpske Radovan Višković, ministri u Vladi koji čine Savjet za demografsku obnovu, te članovi Ekspertskog tima.\nStudija predstavlja pregled stanja u oblasti demografske politike u Srpskoj, kao i prijedlog opštih mjera za unapređenje stanja u ovoj oblasti, koje bi trebalo da budu predmet realizacije nadležnih institucija Republike Srpske.\nČlanovi Ekspertskog tima su najistaknutiji stručnjaci iz oblasti demografije, reproduktivnog zdravlja i socijalne zaštite Branislav Đurđev, Mirjana Rašević, Mirjana Bobić, Milimir Mučibabić i sociolog Jovanka Vuković.\nOBJEDINjENA RASPRAVA O REVIZORSKIM IZVJEŠTAJIMA


Više od 300 lekara iz Srbije traži smenu Kriznog štaba\nBolnica u Uzicu, 14. jul\nGrupa od više od 300 lekara iz Srbije okupljena u neformalnoj inicijativi "Ujedinjeni protiv kovida" u otvorenom pismu upućenom Vladi ogradila se od republičkog Kriznog štaba za borbu protiv COVID-19 i zatražila njegovu smenu, navodeći da se Srbija našla "u javno-zdravstvenoj katastrofi".\nKako stoji u proglasu na internet stranici “Ujedinjeni protiv kovida”, lekari koji su svojim potpisima stali iza pisma zahtevaju i da se formira novi Krizni štab, da se, kako navode, istraže navodi o zataškavanju podataka, kao i da se "stane na put zastrašivanju i politizaciji koji narušavaju lično dostojanstvo zdravstvenih radnika".\n"Potpuno popuštanje protivepidemijskih mera u predizbornom periodu (mitinzi, utakmice, turniri, proslave) dovelo je do gubitka kontrole nad epidemiološkom situacijom i to se nikako ne može opravdati stručnim motivima", ocenili su lekari u otvorenom pismu.\nKako su naveli, "konfuzija povodom broja obolelih i preminulih je izazvana neslaganjem sa statističkim i epidemiološkim očekivanjima, saznanjima iz svakodnevnog rada, te kontradiktornim izjavama u javnosti".\nLekari navode da je "sve to ozbiljno uzdrmalo zdravstveni sistem i narušilo poverenje i građana i zdravstvenih radnika u isti, i da iz tog razloga žele da se ograde od republičkog Kriznog štaba za borbu protiv COVID-19".\nMeđu njihovim zahtevima je između ostalog i da se javnosti objasni nadležnost nad bazom i za COVID portal, da se organizuje postupak pouzdanog utvrđivanja broja zaraženih, obolelih i umrlih, kako u opštoj populaciji, tako i među zdravstvenim radnicima.\nPotpisnici otvorenog pisma traže i da odgovornost za štetu preuzme Krizni štab u celini, kao i da se formira novi krizni štab koji bi činili eksperti sa "dokazanim stručnim i moralnim kvalitetima", a da javnosti i novim članovima treba razjasniti "uzroke neuspeha trenutnog saziva tog tela".\n"Pozivamo vlasti da brzo reaguju, u skladu sa teškom trenutnom situacijom. Pozivamo građane da poštuju epidemiološke preporuke uprkos njihovom kasnom dolasku. Pozivamo kolege da stanu uz nas, jer jedini način da pobedimo strah koji vlada u zdravstvu je da svi stanemo zajedno", navodi se u otvorenom pismu.


Beogradska Bankarska Akademija - Studijsko putovanje master studenata BBA u Torino, Italija u periodu od 11.- 19 septembra 2010\nStudijsko putovanje master studenata BBA u Torino, Italija u periodu od 11.- 19 septembra 2010\nDatum kreiranja: 15 septembar 2010\nDruga generacija studenata master studijskog programa Finansijsko bankarski i poslovni menadžment (MMB) boravi u Italiji, na Univerzitetu u Torinu. Studijski boravak je sastavni deo MMB studijskog programa.\nMMB studijski program je rezultat višegodišnje uspešne saradnje Beogradske bankarske akademije (BBA) i Scuola di Amministrazione Aziendale - SAA (The School of Management of the University of Turin, Italy), započete u okviru Tempus projekta koji su ove dve institucije.\nProgram MMB omogućava studentima da po okončanju studija steknu dve diplome mastera i to italijansku akreditovanu u Italiji i diplomu mastera akreditovanu u Srbiji.\nStudijski boravak uključuje predavanja na SAA i posete značajnim kompanijama sa područja Torina i provincije Pijemont. Predviđene su posete korporacijama koje imaju posebnu ulogu u pogledu obezbeđenja radnih mesta, ostvarivanja izvoza i uopšte u obezbeđenju ukupne propulzivnosti italijanske privrede. Studijski boravak uključuje posete sledećim firmama:\nFIAT - jedan od najupešnijih konkurenata u svetskoj automobilskoj industriji, koja kao što je poznato, u ovom trenutku realizuje jednu od najznačajnijih stranih investicija u Srbiji, u Kragujevcu;\nPreuzmite izveštaj o poseti kompaniji FIAT\nMaster studenti BBA u poseti fabrici FIAT u Torinu\nMONDO Spa - svetski lider u proizvodnji dečijih igračaka, naročito plastičnih lopti i ujedno proizvođač igračaka od plastike za svetski poznati italijanski brend Chicco, i u opremanju sportskih terena (Mondo je zvanični snabdevač olimpijskih igara sportskim rekvizitima); poslednje decenije kompanija je ušla i u proizvodnju luksuznih jahti, gde takođe zauzima značajno mestu na svetskom tržištu.\nPreuzmite izveštaj o poseti kompaniji Mondo S.P.A.\nMaster studenti BBA u poseti fabrici Mondo Spa u Torinu\nCAFFE LAVAZZA - korporacija sa obrtom od preko milijardu evra, inače najveća kompanija u svetu u oblasti proizvodnje kafe;\nPreuzmite izveštaj o poseti kompaniji Lavazza\nMaster studenti BBA u fabrici kafe Lavazza u Torinu\nBANKA INTESA SAN PAOLO - jedna od vodećih evropskih banaka, koja tu poziciju ima i u Srbiji.\nPoseta Banci Intesa SanPaolo\nVinarija FONTANAFREDDA U SERRALUNGA D’ALBA - vinarija sa područja Pijemonta koja proizvodi svetske poznate brendove vina, kao što su Barolo u Barbaresko, a po kojima je ova oblast poznata širom sveta;\nPoseta vinariji Fontana Fredda\nUniverzitet za gastronomiju iz Pollenza – specijalizovana visokoškolska ustanova fokusirana na gastronomiju kao specifične komponente kulture i istorije naroda sveta.\nPreuzmite izveštaj o poseti Univerziteta za gastonomiju\nUniverzitet gastronomije, Pollenzo\nStudijskom boravku master studenata BBA priključili su se i maturanti skole “Kosta Cukić”, pobednici projekta “Znanje”.\nRazgledanje Torina sa maturantima skole “Kosta Cukic”, pobednickim timom projekta “Znanje”,


NSinfo: Voša i trofej u Gradskoj kući\nGradonačelnik Novog Sada Miloš Vučević zajedno je sa članom Gradskog veća za sport i omladinu Ognjenom Cvjetićaninom primio u Gradskoj kući\nigrače i rukovodstvo Odbojkaškog kluba Vojvodina povodom osvajanja titule prvaka države.\n- Titula se nakon decenije vratila kući, tamo gde joj je mesto, jer je Novi Sad zaista oduvek bio centar odbojke kada govorimo o našoj državi. Odbojkaški klub Vojvodina je postavio čvrste temelјe uspeha zahvalјujući brojnim vrhunskim rezultatima na svim takmičarskim nivoima. U jednom periodu, iako nije bilo pehara državnog prvaka, oni su na međunarodnim takmičenjima osvajali pehare, ali je titula prvaka države ipak ono što se najviše čekalo. Taj uspeh je godinama sazrevao sa ovom mladom ekipom koja je na najbolјi način opravdala poverenje. Hvala igračima, stručnom štabu, upravi, a čestitam i svim navijačima koji su bodrili klub. Nadam se da će se dobro spremiti za sledeću sezonu i da će biti dostojni takmičari u evropskim okvirima - rekao je gradonačelnik Miloš Vučević.\nTrener OK Vojvodina Nedžad Osmankač se zahvalio Gradu, sponzorima i svima koji su omogućili normalno funkcionisanje kluba, kako bi mladi odbojkaši, trenirajući u pristojnim uslovima, bili usmereni samo na postizanje uspeha. Kapiten ekipe Čedomir Stanković istakao je da je za Klub osvajanje te titule posle mnogo godina „šlag na tortu“.\nOdbojkaši Vojvodine osvojili su titulu prvaka Srbije pošto su u Novom Sadu pobedili OK Crvena zvezda sa 3:2 u petoj, odlučujućoj utakmici finala plej-ofa Superlige Srbije.\nTime je OK Vojvodina osvojila 14. titulu prvaka države, prvu od 2007. godine.\n... finale, Istorija Novog Sada, Istorija SD Vojvodina, Novi Sad, ok vojvodina, play off, super liga, vojvodina


Perišić: Makron i Le Pen najverovatnije u drugom krugu - Zoomer\nPerišić: Makron i Le Pen najverovatnije u drugom krugu\nIzborna godina je u jeku u Evropi. Nakon Srbije i Mađarske, koje su izbore održale istog dana, prva polovina aprila donosi i izbore u Francuskoj. Šta očekivati od ovih izbora i kako oni mogu uticati na evropsku politiku prema Srbiji, posebno u situaciji rata u Ukrajini, razgovarali smo sa Nikolom Perišićem iz Centra za društvena istraživanja.\nDa krenemo od osnovnog – kako funkcioniše njihov politički sistem?\nPolitički sistem Francuske je dosta sličan našem – polupredsednički je. Tamo je predsednik centralna figura i zbog toga su predsednički izbori najvažniji. Proces kandidature je drugačiji nego u Srbiji. Potrebno je da se skupi 500 potpisa lokalnih funkcionera, tu spadaju gradonačelnici i predsednici opština. Na taj način se dolazi u mogućnost da se postane predsednik Francuske. Sam izborni proces funkcioniše tako što predsednik postaje onaj koji dobije najveći broj glasova. Da bi se pobedilo u prvom krugu potrebno je 50% + jedan glas od izašlih birača, ukoliko niko od kandidata to nema ulazi se u drugi krug.\nS obzirom da ove godine imamo mnogo kandidata, možeš li mi reći koja su to glavna pitanja na koja kandidati stavljaju fokus u svojim predizbornim kampanjama?\nMediji potenciraju i traže od kandidata da čuju njihove stavove o ratu u Ukrajini. Sa druge strane Makron to i koristi, videli smo da je svaki dan razgovarao sa Putinom i sa Zelenskim. Na osnovu toga je gradio svoj imidž u ovoj kampanji i podigao rejting. U poslednjih nekoliko nedelja tema je i Korzika. Tamo su bili nemiri gde je stanovništvo tražilo vrstu autonomije – Makron je obećao da će je uvesti. Taj zakon još uvek nije usvojen, što se može posmatrati kao predizborno obećanje Makrona.\nEmanuel Makron / Foto: FOX LIVE NOW, youtube printscreen\nDa li to potencijalno predizborno obećanje koje je Makron dao može smanjiti njegov rejting?\nProcentualno gledano, Makron je i dalje prvi od svih predsedničkih kandidata, međutim njegov rejting trenutno pada. Na to je najviše uticala afera Mekenzi – to je konsultantska firma za koju se ispostavilo da nije plaćala porez u Francuskoj, a strane firme su u obavezi da plaćaju povišeni porez. Na njegov pad je uticalo i to što je bio uljuljkan u to da je siguran za drugi krug i nije bio toliko aktivan u kampanji.\nPredstavnica desnice Marin le Pen je 2017. godine zajedno sa Makronom ušla u drugi krug predsedničkih izbora. Koja je šansa da oni još jednom uđu u drugi krug, ako uzmemo u obzir to da se u poslednje vreme čuju priče o zatvaranju granica?\nPriliv migranata sa Bliskog Istoka, sad i iz Ukrajine dovodi do nacionalnih pitanja. Marin le Pen trenutno ima najviše šanse da uđe u drugi krug, međutim tu imamo još nekoliko kandidata koji pretenduju na to mesto. Imamo levičarskog kandidata Melanšona koji beleži rast iz nedelje u nedelju. On je vrlo aktivan u kampanji, tako da je on taj koji najviše pretenduje da proba da ugrozi Le Pen za drugi krug. Uz njega imamo još dvoje desničarskih kandidata. Erik Zemur koji pripada ekstremnoj desnici, bivši novinar Figaro-a i Valeri Pekres koja se percipira u javnosti kao desničarska kandidatkinja, ali ona je više kandidatkinja desnog centra.\nMarin Le Pen / Telegraph, youtube printscreen\nOve godine ima mnogo kandidata koji su desno od centra koji je Makron trenutno, ukoliko bi neko od maločas navedenih kandidata pobedio, postoje li šanse da će se njihova spoljna politika ka Srbiji promeniti?\nPostoji narativ da bi pobeda Le Pen ili Zemura više odgovarala Srbiji jer su oni protiv nezavisnosti takozvanog Kosova i da bi oni pomogli Srbiji u očuvanju suvereniteta na tom delu teritorije. Postavlja se pitanje šta bi bilo sa evrointegracijama, jer imamo najavu Le Pen – više u prethodnoj kampanji nego u ovoj, da bi pokrenula izlazak Francuske iz Evropske Unije. To bi definitivno dovelo do nove krize unutar Evropske Unije, što znači da bi se ona ponovo bavila svojim problemima, a ne bi imala vremena da razmišlja o tome da prihvati nove članice. Sa aspekta evrointegracija i da je Vučić na neki način stvorio prijateljski odnos sa Makronom, vidimo kolika su francuska ulaganja u Srbiji trenutno – to dovodi do toga da postoji dobar odnos Srbije i Francuske i da bi definitivno, s obzirom da je Aleksandar Vučić ovde reizabran nama najviše pogodovalo da Makron takođe zadrži vlast.\nNaslovna fotografija: Nikola Perišić / privatna arhiva\nPrethodni članakLeksikon s2:ep11 / Evangelos Ntagkovnakis\nSledeći članak„MOJE CARSTVO ISPOD”: kratki psihotriler o našim unutrašnjim zatvorima


inicijativa mladih - Dnevni list Danas\nPočetna » inicijativa mladih\nPiše: S.Obrenić 3. 8. 2019.\nInicijativa mladih: Zabrana nasilja, a ne zabrana utakmice\nInicijativa mladih za ljudska prava Srbija i Inicijativa mladih za ljudska prava Kosovo oštro osuđuju zabranu utakmice ženskih juniorskih rukometnih reprezentacija Srbije i Kosova, usled pretnji navijačkih grupa, navodi se u saopštenju.\nPiše: V. Jeremić 25. 12. 2017.\nInicijativa mladih podržala Danas\nNevladina organizacija Inicijativa mladih daje punu podršku listu Danas, koji se našao na meti ultradesničarskog pokreta SNP Naši, koji traži gašenje jedine novine koja je glas građanske Srbije.\nAlternativa lepila poruke na vrata Inicijative mladih\nSamoproklamovana grupa Alternativa preuzela je odgovornost za napad na kancelariju Inicijative mladih za ljudska prava, optužujući ih da su strani plaćenici sa „rušilačkim i antisrpskim delovanjem“.\nPiše: A. P. 31. 1. 2017.\nVučić nam presudio, dao legitimitet batinama\n“Premijer Aleksandar Vučić je gostujući na televiziji Pink imao ekskluzivno obraćanje naciji, u kome nije osudio napad na nas, već nam presudio, rekavši da smo prekršili zakon o slobodi govora i javnom redu i miru.\nPiše: Jelena Diković 23. 1. 2017.\nPremijer Vučić u svom obraćanju na TV Pink, povodom napada u Beški, nije\niskoristio priliku da osudi prebijanje aktivista Inicijative mladih za ljudska prava.


NUNS i NDNV: Ispitati pretnje Radiju Slobodna Evropa | NDNV\nNezavisno udruženje novinara Srbije (NUNS) i Nezavisno društvo novinara Vojvodine (NDNV) pozivaju nadležne državne organe da hitno ispitaju pretnje desničarske organizacije Naši SNP Radiju Slobodna Evropa (RFE) i preduzme zakonom predviđene mere.\nOrganizacija Naši SNP optužila je RFE da “otima Kosovo” zato što na sajtu ima mapu Srbije bez Kosova. Ta desničarska organizacija pozvala je svoje pristalice i građane da od Radija zahtevaju promenu mape, koja zapravo označava područje emitovanja programa RFE.\nTargetiranje medija koji nisu po ukusu i meri desničara, kvazipatriota i neznalica nije ništa novo u Srbiji i skupo je koštalo i medije i novinare i slobodu javnog izražavanja.\nUpozoravamo da se napadi na RFE zbog mape programskog područja mogu u vremenu jačanja populizma i mržnje zbog kosovske krize pretvoriti u lov na sve medije koji izveštavaju profesionalno i objektivno.


„Najveća laž u vašem životu“: Lekar razbio najpoznatiji mit o mleku - 31.10.2021, Sputnik Srbija\n„Najveća laž u vašem životu“: Lekar razbio najpoznatiji mit o mleku\nBritanski hirurg Karan Radž, najpopularniji lekar na društvenoj mreži „TikTok“ gde ga prati više od četiri miliona ljudi zbog praktičnih saveta, razbio je... 31.10.2021, Sputnik Srbija\nRadž je objasnio da mleko sadrži tip šećera pod nazivom laktoza. Kod beba organizam proizvodi poseban tip fermenta laktazu koja pomaže da se svari laktoza iz majčinog mleka. Međutim, kada dojenje prestane dečji organizam prestane da proizvodi laktazu.„Bez laktaze organizmu je teško da apsorbuje velike količine laktoze. Zbog prekomernog konzumiranja mleka odrasli mogu da pate od nadimanja i dijareje“, rekao je doktor Radž.Takođe je rekao da postoji veza između mesta stanovanja i prosečne količine laktoze koja može da se svari.Prema rečima lekara, u Evropi i pojedinim delovima Afrike većina stanovništva može da pije dosta mleka, a u zemljama južne Azije i Amerike je obrnuta situacija.„U svakom slučaju pijenje mleka ne doprinosi jačanju kostiju“, poručio je lekar.\nsvet, medicina, mleko, društvo\nBritanski hirurg Karan Radž, najpopularniji lekar na društvenoj mreži „TikTok“ gde ga prati više od četiri miliona ljudi zbog praktičnih saveta, razbio je najrasprostranjeniji mit o mleku, rekavši da ne postoji veza između pijenja mleka i jačanja kostiju.\n„To je najveća laž u vašem životu: ne morate da pijete mleko za jačanje kostiju. To je propaganda velikih mlečnih korporacija“, rekao je lekar iz Londona.\nRadž je objasnio da mleko sadrži tip šećera pod nazivom laktoza. Kod beba organizam proizvodi poseban tip fermenta laktazu koja pomaže da se svari laktoza iz majčinog mleka. Međutim, kada dojenje prestane dečji organizam prestane da proizvodi laktazu.\n„Bez laktaze organizmu je teško da apsorbuje velike količine laktoze. Zbog prekomernog konzumiranja mleka odrasli mogu da pate od nadimanja i dijareje“, rekao je doktor Radž.\nTakođe je rekao da postoji veza između mesta stanovanja i prosečne količine laktoze koja može da se svari.\nPrema rečima lekara, u Evropi i pojedinim delovima Afrike većina stanovništva može da pije dosta mleka, a u zemljama južne Azije i Amerike je obrnuta situacija.\n„U svakom slučaju pijenje mleka ne doprinosi jačanju kostiju“, poručio je lekar.


Još 5 montažnih kuća za izbegla i raseljena lica – Semendria\nJuče je u Smederevu potpisan ugovor o donaciji građevinskog materijala sa 24 odabrana korisnika pomoći, u sklopu EU projekta “Podrška izbeglim i interno raseljenim licima u Srbiji”.\nDonacija Evropske unije za ovaj projekat je 968,543.52 evra, dok grad Smederevo učestvuje sa 63,500.00 evra. Realizaciju ovog projekta je u februaru prošle godine započela nemačka nevladina organizacija HELP – Hilfe zur Selbsthilfe e.V. u saradnji sa Komesarijatom za izbglice Republike Srbije.\nKorisnike donacije izabrala je Komisija koju su činili predstavnici Komesarijata za izbeglice RS, grada Smedereva, UNHCR-a i HELP-a. Korisnici sa kojima je potpisan ugovor dobijaju građevinski materijal ukupne vrednosti od 90,000.00 evra za rekonstrukciju ili završetak započetog objekta čime će se omogućiti bolji životni uslovi za 24 porodice izbeglih i interno raseljenih lica i lokalnog socijalno ugroženog stanovništva sa teritorije grada Smedereva. Jedan od uslova definisanih ugovorom jeste da su korisnici donacije EU biti u obavezi da ugrade građevinski materijal u roku od 90 dana od prijema materijala.\nU okviru istog projekta Evropska unija u Smederevu donira i 5 montažnih kuća socijalno ugroženim i interno raseljenim licima u ukupnoj vrednosti od 80,000.00 evra. U ime grada Smedereva potpisivanju su prisustvovali pomoćnik gradonačelnika za lokalnu samoupravu, Bojan Teofilović i dr Vesna Jeremić Dragojević, član Gradskog veća za socijalnu zaštitu.\n« Saksofonijada u Smederevu\n„Želvoz“: Besposleni prete smrću »


Vesti online / Vesti / Ekonomija / Nisan povlači vozila zbog papučice za gas\nNisan povlači vozila zbog papučice za gas\nJapanski proizvođač automobila Nisan saopštila je danas da povlači 25.024 vozila iz Japana zbog problema sa papučicom za gas, koja je uzrok najmanje jedne automobilske nezgode.\nReč je o pet modela: "sefiro", "blubird", "sani", "primera" i "tino" proizvedenih u periodu 1998. i avgusta 2002. godine koji su prodati u Japanu. Na ovim vozilima je primećen problem sa papučicom za gas koja se sporo vraća u normalan položaj.\n"Sva ova vozila opremljena su sistemom za neutralizaciju koji omogućava da se vozilo zaustavi čim papučica za gas nije potpuno vraćena", precizirao je portparol komapnije "Nisan" Mitsuru Jonekava.\nMinistarstvu saobraćaja zbog ovakvih kvarova stiglo je 43 žalbi među kojima i jedna posle nezgode koja se dogodila u februarau, a u kojoj je jedna osoba lakše povređena.\nKompanija "Nisan" je zbog problema s kočnicama u martu povukla 539.864 vozila širom sveta od čega je većina iz SAD.


Opštinski štab: Saloni lepote, teretane i kladionice od danas počinju sa radom uz obavezno poštovanje propisanih mera zaštite - Portal Moj Bečej - Bečejske opštine iz ugla građana!\nOd danas, 27. aprila, sa radom u opštini Bečej mogu da počnu frizerski i kozmetički saloni, teretane i fitnes klubovi, kao i kladionice, uz obavezno poštovanje preventivnih mera zaštite od novog korona virusa, zaključeno je na šesnaestoj sednici Opštinskog štaba za vanredne situacije.\nKako se navodi u saopštenju, mere sprečavanja širenja zaraze virusom COVID-19 podrazumevaju ograničen broj lica u prostoriji, obaveznu dezinfekciju prostorija, podova, mobilijara, mašina, alata i uređaja za rad posle pružene usluge svakom pojedinačnom korisniku, te obaveznu zamenu korišćene papirne, plastične ili platnene galanterije. Obavezna je upotreba maski i rukavica i donošenje posebnog plana primene navedenih mera.\nKladionice, kockarnice i automat klubovi u Bečeju od danas mogu početi sa radom u objektima čija površina nije veća od 400 m2 uz obaveznu primenu svih preventivnih mera kojima se osigurava bezbednost korisnika i zaposlenih.\nPomenute mere podrazumevaju ograničen broj lica u prostoriji, održavanje međusobnog rastojanja između dva lica od najmanje dva metra ili, u slučaju manjeg rastojanja, neophodna je primena staklene, plastične ili slične barijere. Obavezna je dezinfekcija prostorija, podova, mobilijara, mašina, alata i uređaja za rad posle pružene usluge svakom pojedinačnom korisniku, kao i obavezna upotreba maski i rukavica, bez mogućnosti posluživanja hrane i pića.\nObavezne preventivne mere koje važe za sve privredne subjekte koji nastavljaju rad punim kapacitetom, a koje se posebno odnose na obavljanje proizvodne delatnosti:\n● fizički razmak među zaposlenima (tzv. fizička distanca), odnosno organizacija radnih aktivnosti i radnog prostora na način da se izbegne direktan kontak između lica kada god to priroda posla dozvoljava,\n● obavezna dezinfekcija prostorija, podova, mobilijara, mašina, alata i uređaja za rad posle pružene usluge svakom pojedinačnom korisniku, kao i obavezno postavljanje dezo barijera (dezinfekcionim sredstvom – hlornim preparatima, preparatima na bazi alkohola sa minimalno 70% alkohola ili drugim dezinfekcionim sredstvom)\n● obavezna zamena korišćene papirne, plastične ili platnene galanterije,\n● obavezno korišćenje ličnih zaštitnih sredstava tj. maski i rukavica,\n● obavezna dezinfekcija nogu i ruku svih lica koja ulaze u poslovni prostor,\n● često provetravanje svih prostorija,\n● redovna dezinfekcija svih zajedničkih i higijenskih prostorija,\n● u slučaju sumnje da neko lice ima simptome zarazne bolesti COVID-19, (povišena temperatura i jedan od znakova i simptoma – kašalj, kratkoća daha i otežano disanje) odgovorno lice privrednog subjekta dužno je da, bez odlaganja udalji to lice iz radnih prostorija, sa preporukom da se odmah javi nadležnom domu zdravlja\n● sve druge mere koje se mogu sprovesti, a da se ne remeti proces rada, odn. proizvodnje, uz obezbeđivanje bezbednosti svih lica\nOdeljenje za Urbanizam, građevinarstvo, komunalne poslove, saobraćaj i inspekcijski nadzor opštine Bečej pojačaće nadzora nad sprovođenjem ovih mera, navodi se u zaključku.\nOznake: BečejCOVID 19kladioniceKorona viruskozmetički saloninove mereOpština BečejOpštinski štabOpštinski štab za vanredne situacijeteretane


Vlada Crne Gore ni danas nije uvela sankcije Rusiji - 31.03.2022, Sputnik Srbija\nVlada Crne Gore ni danas nije uvela sankcije Rusiji\nVlada Crne Gore nije na današnjoj sjednici usvojila Predlog odluke o obrazovanju Koordinacionog tijela za praćenje uvođenja i primjene međunarodnih mjera povodom... 31.03.2022, Sputnik Srbija\nTo je bila prva tačka dnevnog reda, ali predlog premijera Zdravka Krivokapića nije dobio podršku za njeno usvajanje. I da je ta tačka usvojena, to ne bi značilo utvrđivanje političke odluke o prihvatanju prethodne odluke Evropskog savjeta o uvođenju i proširenja sankcija Rusiji zbog specijalne operacije u Ukrajini. To se od Crne Gore očekuje kao zemlje kandidata za članstvo u Evropskoj uniji (EU).Vlada bi, shodno Zakonu o restriktivnim mjerama, trebalo prvo da donese odluku kojom prihvata odluke EU o restriktivnim mjerama prema Rusiji.Potpredsjednik Vlade, mandatar za sastav nove vlade i lider Građanskog pokreta URA Dritan Abazović kazao je ranije danas da „ako se bude ostalo pri onome što je stav premijera i način, danas Vlada neće donijeti odluku o sankcijama Rusiji“.Abazović je novinarima nakon konferencije Centra za demokratsku tranziciju (CDT) „Mreža dezinformacija: ukradena demokratija“ poručio da premijer Zdravko Krivokapić želi da se formira koordinaciono tijelo za sprovođenje sankcija, „ali da sankcije treba prvo da se uvedu“.Komisija za politički sistem Vlade Crne Gore, kojom predsjedava potpredsjednik Vlade Dritan Abazović, usvojila je 15. marta jednoglasno paket sankcija Rusiji koji je prethodno usvojio Savjet Evropske unije (EU).Međutim, ta odluka nije uvrštena na dnevni red sjednice Vlade već je umjesto toga predloženo usvajanje Predloga odluke o obrazovanju Koordinacionog tijela za praćenje uvođenja i primjene međunarodnih mjera povodom krize u Ukrajini.\nregion, region – politika, crna gora, rusija, rusija – politika, vlada crne gore, sankcije, zdravko krivokapić, dritan abazović\nVlada Crne Gore nije na današnjoj sjednici usvojila Predlog odluke o obrazovanju Koordinacionog tijela za praćenje uvođenja i primjene međunarodnih mjera povodom krize u Ukrajini.\nTo je bila prva tačka dnevnog reda, ali predlog premijera Zdravka Krivokapića nije dobio podršku za njeno usvajanje. I da je ta tačka usvojena, to ne bi značilo utvrđivanje političke odluke o prihvatanju prethodne odluke Evropskog savjeta o uvođenju i proširenja sankcija Rusiji zbog specijalne operacije u Ukrajini. To se od Crne Gore očekuje kao zemlje kandidata za članstvo u Evropskoj uniji (EU).\nVlada bi, shodno Zakonu o restriktivnim mjerama, trebalo prvo da donese odluku kojom prihvata odluke EU o restriktivnim mjerama prema Rusiji.\nPotpredsjednik Vlade, mandatar za sastav nove vlade i lider Građanskog pokreta URA Dritan Abazović kazao je ranije danas da „ako se bude ostalo pri onome što je stav premijera i način, danas Vlada neće donijeti odluku o sankcijama Rusiji“.\nAbazović je novinarima nakon konferencije Centra za demokratsku tranziciju (CDT) „Mreža dezinformacija: ukradena demokratija“ poručio da premijer Zdravko Krivokapić želi da se formira koordinaciono tijelo za sprovođenje sankcija, „ali da sankcije treba prvo da se uvedu“.\nKomisija za politički sistem Vlade Crne Gore, kojom predsjedava potpredsjednik Vlade Dritan Abazović, usvojila je 15. marta jednoglasno paket sankcija Rusiji koji je prethodno usvojio Savjet Evropske unije (EU).\nMeđutim, ta odluka nije uvrštena na dnevni red sjednice Vlade već je umjesto toga predloženo usvajanje Predloga odluke o obrazovanju Koordinacionog tijela za praćenje uvođenja i primjene međunarodnih mjera povodom krize u Ukrajini.\nSvađa oko sankcija Rusiji bila povod prekida sjednice Vlade Crne Gore\n17 Mart, 13:36\nAbazović: Sve je bilo u redu do tačke o uvođenju sankcija Rusiji\n17 Mart, 14:25\nKomisija Vlade Crne Gore usvojila sankcije protiv Rusije\n15 Mart, 13:03


(PREGLED OBJAVA IZ 2014)\nPoseta ambasadora Kanade opštini G. Milanovac\nPredsednik opštine Milisav Mirković sa saradnicima upriličio je danas prijem za Ambasadora Kanade nj.e. Romana Vaščuka i šefa odeljenja za politička i ekonomska pitanja i odnose sa medijima u Ambasadi Vladanom Miladinovićem.\nIncijativa za posetu Kanadskog Ambasadora opštini Gornji Milanovac potekla je iz Nacionalne alijanse za lokalni ekonomski razvoj (NALED), odnosno predsednika Izvršnog odbora NALED gospodina Darka Vukobratovića, a povodom realizacije projekta "Rudarstvo: Promovisanje ekonomskog upravljanja i razvoja za demokratsku tranziciju". Naime,NALED u saradnji sa konsultantskom kućom "Breakthrough" d.o.o. uz finansijsku podršku Kanada Fonda sprovodi projekat usmeren na politiku razvoja rudarstva, zakona i propisa koji su u skladu sa najboljom međunarodnom praksom. Ovim inicijativama za posetu odabranih lokalnih samouprava u Srbiji, opština Gornji Milanovac je izdvojena i uključena kao partner u NALED-ovom budućem angažovanju u ovoj oblasti.\nNa sastanku u organizaciji opštine Gornji Milanovac projekat i aktivnosti na projektu predstavili su ambasador Kanade Roman Vaščuk, predsednik izvršnog odbora NALED-a Darko Vukobratović, predstavnici izvršne kancelarije NALED-a i konsultantske kuće "Breakthrough", kao i pravni i ekonomski konsultanti. Govorilo se o ukupnom ekonomskom potencijalu rudarskog sektora u Srbiji, izneta su rešenja iz novog nacrta zakona o geološkom istraživanju i rudarstvu i mogućim negativnim efektima koje ta rešenja imaju na razvoj rudarskog sektora i opštinske budžete. Takođe, reči je bilo o izradi Zakona o naknadama za korišćenje javnih dobara koji je ponovo aktuelan, a NALED je, uz predstavnike Ministartsva finansija, član radne grupe koja je na tome angažovana.\nNakon radnog sastanka, Ambasador Kanade nj.e. Roman Vaščuk imao je priliku da poseti kompaniju "Metalac" i privredno društvo Rudnik i flotaciju "Rudnik" i da informativno sazna o privrednim delatnostima ovih prestižnih kompanija kod nas i u inostranstvu, što doprinosi razmatranju mogućnosti privrednih razmena i plasmana proizvoda gornjomilanovačkih privrednika na Kanadskom tržištu.\nDa li bi ovo u Srbiji bilo izvodljivo? #rudarstvohttp://t.co/zgdeHi7QaG\n— ⚒ Dragan Milosevic ⚒ (@SrpskiRudar) September 6, 2013\nIzvor: Gornji Milanovac\nPoseta kanadskog ambasadora opštini Žagubica - Saradnja u oblasti rudarstva\nRudarstvo predstavlja veoma perspektivnu granu i dobru osnovu za razvoj srpske ekonomije imajući u vidu do sada potvrđena rudna bogatstva u našoj zemlji ali i u opštini Žagubica. Kanada je vodeća zemlja u svetu po pitanju stepena razvijenosti rudarstva i zokonske regulative.\nKanada Fond pruža finansijsku podršku projektu „Rudarstvo: Promovisanje ekonomskog upravljanja i razvoja za demokratsku tranziciju“, koji u Srbiji realizuju Nacionalna alijansa za lokalni ekonomski razvoj (NALED) i konsultantska kuća Breakthrough d.o.o.\nČelni ljudi ovog projekta bili su učesnici okrulog stola na temu „Rudarstvo: ekonomski potencijal“ koji je lokalna samouprava Žagubice organizovala 24. februara. Uvaženi gost opštine Žagubica bio je njegova ekselencija Roman Vaščuk, Ambasador Kanade u Republici Srbiji.\nVažeći Zakon o rudarstvu i geološkim istraživanjima sadrži brojne nedostatke i otežavajuće okolnosti za potencijalne investitore u ovoj oblasti, i upravo ovaj projekat ima za cilj da ubrza donošenje novog Zakona po uzoru na najbolje svetske prakse u rudarstvu. Donošenje novog Zakona ubrzalo bi i proces otvaranja rudnika zlata na Crnom Vrhu, gde je nedavno završeno geološko istraživanje od strane kanadske kompanije Avala resurs, što bi za Žagubicu značilo unapređenje ekonomskog razvoja opštine i povećanje zaposlenosti.\nNa području opštine radi RMU „Jasenovac“ Krepoljin, Rudnik kalcita na Crnom Vrhu i preduzeće „Mermer“ koje radi na eksploataciji i preradi kamena.\nDomaćin okruglog stola bio je predsednik opštine Žagubica Safet Pavlović koji je na početku u najkraćem predstavio opštinu i istakao značaj sastanka za lokalnu zajednicu:\n„Posmatrajući naša strateška opredeljenja koja se baziraju na unapređenju uslova za bolju iskorišćenost raspoloživih resursa, sigurno je da današnja tema „Rudarstvo-ekonomski potencijal“, od izuzetnog značaja za našu lokalnu zajednicu. Lokalna samouprava daje punu podršku ovakvim inicijativama i pozitivnim idejama. I za sam kraj zahvalio bih se u ime opštine na ukazanom poverenju da naša lokalna samouprava bude deo i učesnik ove inicijative.“\nAmbasador Kanade u Srbiji Roman Vaščuk se zahvalio domaćinima i rekao da će odgovorno i uspešno rudarstvo igrati u važnu ulogu u budućnosti Srbije:\n„Mi smo u saradnji sa NALED-om i konsultantskom kućom Breakthrough pokrenuli ovaj projekat, jer verujemo da će odgovorno i uspešno rudarstvo igrati važnu ulogu u budućnosti Srbije i u budućnosti kanadsko – srpskih ekonomskih veza. Srbija ima svoju sopstvenu, dugu tradiciju u rudarstvu. Početkom 20. veka Srbija je bila u saradnji sa Međunarodnim invenstitora i opet na početku 21. veka ima veliki međunarodni, a uglavnom i kanadski interes u partnerstvu sa Srbijom u rudarstvu. Sve ovo mora da se odvija u zakonskom okviru Republike Srbije, koji se već osniva na dobrom međunarodnom iskustvu, ali može da se još poboljša. Svima nama želim uspeha u ovom kratkom projektu, ali i u dugotrajnom razvoju rudnika i rudarstva u ovom kraju.“\nInicijativu za ubrzano donošenje novog Zakona o rudarstvu predstavila je Violeta Jovanović, izvršni direktor NALED-a koja je objasnila da se Nacionalna alijansa za lokalni ekonomski razvoj uključila u ovaj projekat pre sve ga kako bi kroz zajedničke aktivnosti promovisali potencijal rudarstva u Srbiji, koje može biti stub strategije ekonomskog razvoja zemlje.\nEkonomske i pravne aspekte trenutne politike i propisa u sferi rudarstva, kao i iskustva i primere dobre prakse predstavili su Vilijam Infante, predstavnik kompanije Breakthrough d.o.o. i Ana Knežević Bojović, koordinator za regulatornu reformu NALED-a.\nO perspektivama rudarske industrije i problemima sa kojima se trenutno susreću govorili su menadžer kompanije „Avala Resurs“ Džastin Van der Torn i direktor RMU „Jasenovac“ Saša Ognjanović.\nJedinstveno mišljenje učesnika okruglog stola u Žagubici je da bi svim investitorima treba obezbediti stabilne uslove privređivanja čiji se temelji nalaze u odgovornom zakonodavstvu\nIdemo http://t.co/6lLDXEnwY6#rudarstvo #ekonomija #razvoj\n— ⚒ Dragan Milosevic ⚒ (@SrpskiRudar) March 10, 2014\nRudarstvo ima veoma dugu tradiciju na teritoriji današnje Srbije. Danas rudarstvo čini manje od 3% BDP-a Srbije, uprkos potencijalno bogatim resursima mineralnih sirovina. To bi moglo da se promeni ako bi buduća Vlada izričito uključila rudarstvo u strategiju razvoja, i ako bi se usvojili i sprovodili zakoni koji podstiču istraživanje, eksploataciju i preradu mineralnih sirovina. Odgovorno rudarstvo može da ojača jednu državu – Kanada, Australija, Norveška i Finska su najbolji primeri. Ipak, to podrazumeva usvajanje odgovarajućih zakona i politika i uspostavljanje odgovarajućeg sistema oporezivanja.\nOpšte pravilo je da svega oko 3-5% projekata istraživanja resursa minerala i metala za posledicu odista ima otvaranje rudnika. Primenjeno na Srbiju, to bi značilo da bi tokom mandata nove Vlade država mogla da odobri pet novih zahteva za eksploataciju. Ukoliko bi se oni odnosili na neke od većih potencijalnih nalazišta, to bi moglo podrazumevati čak 4 milijarde evra kapitalnih investicija za izgradnju i opremanje rudnika i prerađivačkih kapaciteta. Da napravimo poređenje: Fiat je uložio 700 miliona evra u kupovinu Zastave 2008. godine. Na događaju koji je održan prošle nedelje, kompanije iz SAD su sa ponosom predstavile podatak da su u protekloj deceniji u zajedno investirale više od 2,3 milijardi evra (3 milijarde dolara). Dakle, rudarstvo može podstaći značajne investicije koje bi imale ključnu ulogu u budućem rastu srpske ekonomije i industrije.\nPrema nedavno objavljenoj statistici, tokom januara 2014. godine se Nacionalnoj službi zapošljavanja prijavio 42.771 građanin, dok zvanična stopa nezaposlenosti sada iznosi 20,1%. Rudarski sektor i prerađivačka industrija bi mogli da pomognu u smanjenju nezaposlenosti. Pet novih rudnika mogli bi da donesu 1.000 direktnih radnih mesta za visokokvalifikovane inženjere, rudare, geologe, druge tehničke specijaliste i polukvalifikovane radnike. Poslovi u ovoj industriji su uglavnom dobro plaćeni: u 2013. godini prosečna plata u Srbiji je iznosila oko 400 evra mesečno, dok je prosečna plata u rudarskom sektoru iznosila gotovo 1.000 evra mesečno.\nNadalje, moglo bi se otvoriti i oko 3.500 indirektnih radnih mesta u oblastima društvenih nauka i ekonomije, saobraćaja, kao i za osoblje za održavanje opreme i pružaoce usluga. Dalja prerada mogla bi dodatno da podstakne potrebu za zapošljavanjem, naročito u nerazvijenim i ugroženim područjima, gde su trenutno u toku geološka istraživanja. Ekonomske koristi se dalje prelivaju i na lokalne zajednice, gde bi restorani, prodavnice i trgovci mogli da otvore dodatnih 1,000 „povezanih“ poslova.\nKako bi se omogućilo više direktnih investicija u rudarski sektor Srbija mora biti mnogo konkurentnija i u regionu i globalno. Ova konkurentnost mora se obezbediti kroz odredbe zakona u oblasti rudarstva i drugih relevantnih propisa i podzakonskih akata. Vlada treba da pojednostavi procedure za izdavanje dozvola i odobrenja i da smanjii njihov broj. Srbija bi takođe trebalo da preispita svoju politiku naknada za korišćenje mineralnih sirovina. Kada govorimo o polimetaličnim rudama, u Srbiji su ove naknade već sada više nego u bilo kojoj zemlji u okruženju. Njihovo dalje povećavanje bi moglo da učini Srbiju još manje privlačnom za investitore.\nOd početka ove godine, NALED (Nacionalna alijansa za lokalni ekonomski razvoj) sprovodi projekat koji velikodušno finansira Canada Fund. Svrha projekta je bila da informiše zainteresovane strane u republičkoj vlasti i lokalnim samoupravama, u izvršnim i zakonodavnim telima, i uključi ih u diskusiju o ulozi koje rudarstvo može imati u budućnosti Srbije, ako se njeni zakoni usklade sa najboljim međunarodnim praksama i ako poreske i fiskalne politike omoguće predvidivost i stabilnost. NALED je posvećen saradnji sa Vladom i udruženim kompanijama, univerzitetima i institucijama na stvaranju jače Srbije kroz informisanje o dobrim zakonima, politikama i praksama.\nMineralni resursi i metali nemaju nikakvu vrednost dok se ne iskopaju. Rudarstvo bi moglo da ojača Srbiju, ukoliko Vlada uvrsti ovaj sektor kao stub svoje strategije ekonomskog razvoja. Ako Vlada obezbedi političku, pravnu i fiskalnu stabilnost koja će podstaći investicije u ovom sektoru, Srbija bi mogla da snabdeva i zadovolji sve veći regionalni i globalni apetit za mineralima i visoko sofisticiranim novim materijalima koji donose prihode i otvaraju nova radna mesta, što konačno vodi do prosperiteta.\nVučić sa Vaščukom: Kanadske kompanije su dobrodošle u Srbiju\nPredsednik Vlade je zahvalio ambasadoru Vaščuku, koji završava svoj mandat u Srbiji, na njegovom ogromnom doprinosu unapređenju odnosa dveju zemalja, naročito na polju ekonomske saradnje\nBEOGRAD - Predsednik Vlade Srbije Aleksandar Vučić rekao je danas ambasadoru Kanade Romanu Vaščuku da su kanadske kompanije dobrodošle u Srbiju i da će im biti obezbeđeni najbolj uslovi za poslovanje.\nPredsednik Vlade Vučić je zahvalio ambasadoru Vaščuku, koji završava svoj mandat u Srbiji, na njegovom ogromnom doprinosu unapređenju odnosa dveju zemalja, naročito na polju ekonomske saradnje, saopštila je vladina kancelarija za saradnju sa medijima.\nAmbasador Vaščuk je istakao da je nedavna poseta ministra spoljnih poslova Kanade Džona Berda Srbiji bila izuzetno uspešna i time je dat dodatni podsticaj jačanju bilateralnih odnosa. Tom prilikom je potpisan Sporazum o uzajamnom unapređenju i zaštiti investicija, koji će biti ratifikovan u Kanadskom parlamentu sledeće nedelje.Teme razgovora bile su i nove investicije kanadskih kompanija u Srbiji, a posebno u oblasti rudarstva i energetike.\nKako bi se otvorio rudnik u Srbiji, potrebno je proći proceduru od čak 400 koraka i aktivnosti radi izrade projektne dokumentacije i prikupljanja dozvola, izjavio je ispred rudarske grupe Serbia Mining, Dragan Milošević, na 4. Međunarodnoj konferenciji o mineralnim resursima u Srbiji koja je upravo završena u Beogradu.\nIstaknuti predstavnici istraživačko-geološke i rudarske industrije sastali su se i ove godine na konferenciji o mineralnim resursima, pod nazivom „Pokretačka snaga privrednog razvoja“, gde su govorili o mogućnostima razvoja privrede Srbije uz pomoć odgovornog rudarstva, ali i o izazovima sa kojima se susreće ova industrija.\nPomoćnik ministra rudarstva i energetike, Siniša Tanacković, podsetio je da aktuelni Zakon o rudarstvu i geološkim istraživanjima donet pre tri godine ima određene manjkavosti, i naglasio da bi uskoro trebalo da bude usvojen „unapređeni“ predlog Zakona o rudarstvu i geološkim istraživanjima.\nDirektor Jantar grupe, Dušan Simić, rekao je da je, pored ekonomske i političke, najznačanije imati pravnu stabilnost, što podrazumeva da nema čestih promena zakona. To je potrebno, smatra on, kako bi se „osigurale trenutne i buduće investicije u Srbiji“.\nPo završetku studija u Sjedinjenim Američkim Državama i Velikoj Britaniji, Brnabić je radila za različite američke konsultantske firme u Srbiji na projektima finansiranim od Američke agencije za međunarodni razvoj (USAID). Od 2011. godine radi u firmi „Continental Wind Serbia“, a u januaru 2013. postaje direktorka ove kompanije. Bila je i potpredsednica Upravnog odbora Nacionalne alijanse za lokalni ekonomski razvoj (NALED) od 2013. godine, da bi u aprilu 2016. postala predsednica upravnog odbora...\nPrihodi u 2015: 239.000€\n„Development consulting group“ (DCG) je konsultantska kompanija koja savetuje klijente u oblastima dobre uprave, javno-privatnog dijaloga, održivog razvoja i slično. Osnovalo ju je nekoliko domaćih i međunarodnih razvojnih stručnjaka u martu 2005. godine, a pet meseci kasnije Brnabić postaje suvlasnica sa 18 odsto vlasništva. Januara 2009. Brnabić povećava svoj udeo u firmi na 20 odsto i postaje zamenica predsednika upravnog odbora. Krajem 2014. napušta firmu – svoj vlasnički udeo podelila je na jednake delove i poklonila ostalim suvlasnicima. Klijenti DCG-a su međunarodne organizacije među kojima su UNDP, Delegacija EU u Srbiji, oko 30 lokalnih samouprava u Srbiji, kao i NALED u kojem je Brnabić bila predsednica upravnog odbora....\n2006-2007: PRVI KORACI\nPredsednik Srbije Boris Tadić i ambasador SAD-a Michael Polt potpisuju Deklaraciju o osnivanju NALED-a pod budnim okom njegovog kreatora Stevena Rosenberga\nMeđu osnivačima i prvim prijateljima NALED-a su mnoge kolege sa USAID MEGA projekta koji su ostali uz organizaciju tokom godina - Jelena Bojović, Ana Brnabić, Dušan Vasiljević, Dušan Petrović i drugi\nAna Brnabić i Steven Rosenberg bili su od samog početka uz NALED i za lokalni ekonomski razvoj u Srbiji\nMONOGRAFIJA: DESET GODINA\nNaziv BREAKTHROUGH - U LIKVIDACIJI\nPoslovno ime Breakthrough d.o.o. Beograd-Vračar - U LIKVIDACIJI\nMatični broj 20943408\nDatum osnivanja 17.7.2013\nDatum brisanja 2.9.2016\nPretežna delatnost: 7021 - Delatnost komunikacija i odnosa s javnošću\nZakonski zastupnik: Betina Barbi Moreira Infante likvidacioni upravnik, Sjedinjene Američke Države\nČlanovi: William Stewart Foerderer Infante, Sjedinjene Američke Države, udeo 100%\nNovčani ulog: 15.000,00 RSD, 23. 7. 2013.


"Ne provocirati izjavama o reciprocitetu": Evropska unija poslala oštru poruku Albancima - Telegraf.rs\nStavove dve stranke sa Kosova koje su na izborima 6. oktobra osvojile najveći broj glasova, o reciprocitetu sa Srbijom, EU doživljava kao provokaciju, piše Gazeta Ekspres.\nPortparolka EU Maja Kocijančić, kako se navodi, pozvala je Beograd i Prištinu da se suzdrže od davanja izjava i da je EU ponovo pozvala na brzo obnavljanje dijaloga i ukidanje taksi na srpsku robu.\n- Evropska unija ohrabruje i Kosovo i Srbiju da se kreću napred ka potpunom obnavljanju razgovora i suzdržavaju se od akcija i izjava koje mogu biti shvaćene kao provokacija. Naš stav o taksama koje je Kosovo uvelo za robu iz Srbije i Bosne i Hercegovine je jasan: Kosovo bi trebalo da ukine takse - navode u odgovoru za Gazetu Ekspres iz EU.\nMaja Kocijančić - Printskrin: SensServis Agencija\n- Nova vlada treba da bude formirana u skladu sa internim procedurama. Za Kosovo i novu vladu važan je rad na napredovanju u oblasti reformi, podrške ekonomskom i socijalnom razvoju i vladavini zakona, kao i rad na ponovnom pokretanju dijaloga sa Srbijom, uz posredstvo Evropske unije - rekla je Kocijančić.\n- Ovo će biti od koristi građanima Kosova i celom region - smatraju u EU.\nDok je odlazeća vlada govorila da će uvećane takse na srpsku robu biti ukinute tek kada srpska država prizna tzv. Kosovo, pobednici poslednjih izbora na Kosovu, Pokret Samoopredeljenje i Demokratski savez Kosova, već su najavili reciprocitet umesto takse.\nEvropska unija nije komentarisala postupke za formiranje koalicije koja će voditi narednu prištinsku vladu.\nVideo: Rama tražio uključivanje Kosova u mali Šengen\nZavršena druga runda međustranačkog dijaloga uz posredovanje evroparlamentaraca


Izložba žena stvaralaca u Kanjiži\nU Galeriji „Dobo Tihamer" u Kanjiži otvorena je „Ženska izložba" likovnih i ručnih radova na kojoj posetioci mogu da vide radove preko 100 žena.\nVojvođanski likovni krug iz Kanjiže uspeo je da na zajedničkoj izložbi okupi radove gotovo sto stvaralaca iz pet opština i 12 naselja. Ivanka Kenjereš, predsednica Vojvođanskog likovnog kruga kaže: „Kada kažem da sam veoma radosna, onda sam tu sve sažela jer je ovo do sada najveća izložba i prihvatili smo sve koji su želeli da izlože svoje radove".\nOtvaranje izložbe obogaćeno je raznovrsnim programom. O radovima žena stvaralaca govorio je subotički slikar Šandor Kerekeš. Među izloženim radovima jedan broj je i iz njegove grupe, između ostalog svoju sliku o Feniks ptici prikazala je i Eva Mađari koja se iz Kanjiža preselila za Suboticu. „Slika u stvari govori o tome da kada smo u nekoj nevolji, u brigama, možemo da se ugledamo i na pticu Feniks, i da pomoć očekujemo i sa zemlje i sa neba".\nPostavka obuhvata ne samo slikarska dela, nego ručne radove od kojih se ne zna koji je lepši, a posetioci su mogli da se dive i cvetnim aranžmanima. Agneš Surap, predsednica sekcije ručnih radova u Mađarskom kulturnom društvu „Ozoraj Arpad" ocenjuje da su izloženi radovi uvek prelepi, a ona sama je pobornik tradicionalnih ručnih radova. „Meni su najlepši tradicionalni ručni radovi, gde su se kroz generacije uobličavali motivi, kombinacije boja, tako da se meni ti tradicionalni radovi dopadaju".\nIzložbu žena stvaralaca posetioci mogu da pogledaju do 12. marta u Galeriji „Dobo Tihamer" u Kanjiži.\n12:21, Frissítve: 16:01


Osuda ispisivanja uvredljivih grafita na džamiji | Palelive.com\nPočetna Regija Zvornik Osuda ispisivanja uvredljivih grafita na džamiji\nZVORNIK – Predstavnici Islamske zajednice i opštine Zvornik osudili su danas u Zvorniku ispisivanje uvredljivih grafita koji su se pojavili prošle sedmice na džamiji Beksuja u Zvorniku.\nImam džamije Beksuja Mustafa Muharemović rekao je da takvi grafiti nikome ne mogu donijeti ništa dobro, te izrazio nadu da se ubuduće neće ponavljati takve stvari.\nPomoćnik muftije tuzlanskog Sead Seljubac rekao je da ovakvi postupci, bez obzira u kom se gradu događali, predstavljaju čin „nekoga ko ne poštuje sebe, ni svoje“.\n„Takvi ljudi koji pišu loše po vjerskim objektima su izuzeci. Hvala Bogu da imamo pozitivna kretanja, da smo došli u situaciju kada se ovakvi nastupi neodgovornih pojedinaca osuđuju“, istakao je Seljubac.\n„Vinovnike treba otkriti i protiv njih provesti odgovarajući zakonski postupak“, rekao je Stevanović.\nStručni savjetnik pri Međureligijskom vijeću ispred Islamske zajednice Emir Kovačević rekao je da Međureligijsko vijeće BiH zajednički osuđuje napade na vjerske objekte u okviru projekta „Monitoring napada na vjerske objekte“, koji se provodi oko četiri godine.\nPrethodni članakKoncert grupe „Regina“ na otvaranju sezone na Jahorini\nNaredni članakOdigrane monodrama „Otirač“ i predstava „Posljednja pesma“


Kako se Milan Tegeltija 'potkivao' na koncertu Nataše Bekvalac: Turbo-folk estetika predsjednika VSTV-a | DEPO Portal\nKako se Milan Tegeltija 'potkivao' na koncertu Nataše Bekvalac: Turbo-folk estetika predsjednika VSTV-a\nU mnoštvu muzičkih događaja koji su se na Dan zaljubljenih održavali u Beogradu, Tegeltija se odlučio za koncert Nataše Bekvalac. A tamo, ruku na srce, upravo i pripada...\nI dok još u BiH sve kuha zbog posljednjih poteza političara iz Republike Srpske, predvođenih Miloradom Dodikom, kod predsjednika Visokog sudskog i tužiteljskog vijeća BiH Milana Tegeltije nema razloga za brigu.\nNaime, i on je juče, na Dan zaljubljenih, pohodio glavni grad Srbije, zajedno sa delegacijom ostalih političara iz RS-a koji su se uputili na sastanak sa Aleksandrom Vučićem i vrhom susjedne države. Ali, uprkos svemu, nije dozvolio da mu napeta situacija pokvari ugođaj...\nU mnoštvu muzičkih događaja koji su se na Dan zaljubljenih održavali u Beogradu, Tegeltija se odlučio za koncert Nataše Bekvalac. A tamo, ruku na srce, upravo i pripada... Njegova cjelokupna pojava, javni nastupi, vrjednosni sistem, sve se uklapa u turbo-folk estetiku i etiku.\nA kako se Tegeltija 'potkivao' na koncertu pomalo ocvale "novosadske Barbike", pogledajte sami...\n#Milan Tegeltija #nataša bekvalac #koncert #potkivanje #turbo-folk


A sad „istraga“: Koliko barela nafte vredi glava Hašogija - Sputnjik Srbija\n18:25 23.10.2018 (osveženo 18:28 23.10.2018) Preuzmite kraći link\nUbrzo pošto je turski predsednik Redžep Tajip Erdogan u Parlamentu u Ankari izjavio da postoje snažni dokazi da se ubistvo saudijskog novinara Džamala Hašogija u Konzulatu Saudijske Arabije u Istanbulu dogodilo kao rezultat prethodno planirane operacije, oglasile su se i saudijske vlasti. Oni su saopštili da će pozvati na odgovornost sve krivce za ubistvo novinara, „ko god da su oni“.\n„Verujem da će nastup predsednika Erdogana dodatno pojačati pritisak na zapadne zemlje da se jasnije odrede prema čitavom slučaju i da ishoduju ozbiljnije posledice po režim u Rijadu. Naravno, pitanje za milion dolara je da li će američki predsednik Donald Tramp prekinuti svoje intenzivne političke veze i odnose sa režimom u Rijadu, konkretno sa kraljem Salmanom i njegovim sinom Muhamedom bin Salmanom, ali će govor turskog predsednika sasvim sigurno osnažiti pritisak pod kojim se Bela kuća trenutno nalazi“, ukazuje Starović.\n„Veliki značaj ima novi paket antiiranskih sankcija koje stupaju na snagu 4. novembra. U uslovima kada SAD uvode ograničenja na trgovinu iranskom naftom neophodno je da izvoz Irana bude pokriven na račun druge strane, pošto se mora izbeći svetska naftna kriza i povećanje cena nafte. S tim u vezi, SAD su zatražile od Saudijske Arabije da povećaju proizvodnju nafte za oko dva miliona barela dnevno. Do ovog trenutka Saudijska Arabija nije pristajala na taj zahtev Vašingtona, jer bi to uticalo na pad cena nafte, što, naravno, nije u interesu Rijada“, kaže Babiroglu.\n„Međutim, ako bi Salman ipak izrazio neslaganje po ovom pitanju, mogla bi da dođe na red i priča o smeni naslednika saudijske monarhije, a kao što je poznato, mnogo prinčeva tamo čega u redu za vlast“, podseća Babiroglu.\nTramp: Mogao bih da razmotrim sankcije Saudijskoj Arabiji\n„Mislim da će sve ostati na nivou retorike, jer nisam siguran da će sankcije protiv Saudijske Arabije uvesti i sama EU. To bi to negativno uticalo na investicionu klimu i dovelo do preispitivanja određenih sporazuma. Takođe, mislim da će Evropa i Amerika sada radije sarađivati sa drugim članovima kraljevske porodice, nego sa prestolonaslednikom Muhamedom bin Salmanom. Naime, već postoji određeno razočarenje u Bin Salmana kao reformatora, a on se sada doživljava kao despot koji pokušava da uzurpira vlast u zemlji i koji na bilo kakvu vrstu kritike odgovara represijama. Mislim da će sada Rijad biti izložen pritisku da Saudijska Arabija imenuje drugog prestolonaslednika“, ocenjuje Semjonov.\n„Saudijskoj Arabiji je za sada pošlo za rukom da izbegne ovu temu, a Rijad je svu odgovornost prebacio na tajne službe. Predstavnici CIA će doći u Istanbul kako bi učestvovali u istrazi i to će na neki način pomoći Saudijcima da sačuvaju obraz pred međunarodnom zajednicom. Mislim da će krivci biti pronađeni, odnosno Saudijci će naći na koga da prebace odgovornost“, ocenjuje Semjonov.\n„Međutim, sasvim je sigurno da će Turska, u političkom smislu, nastaviti da što više eksploatiše ’slučaj Hašogi‘, kako bi se predstavila kao konstruktivan i kredibilan partner u međunarodnoj zajednici“, zaključuje Starović za Sputnjik.\nTurska, SAD, novinar, ubistvo, nafta